Давлат мулкининг турлари\nЎзан сув босган ерлардир. Кўфа ва Басра орасидаги Дажла ва Фрот дарёларини ўраб турувчи тўсиқларнинг баъзиси бузиб ташлангандан кейин бу дарёларни суви тошиб ҳосил бўлган ўзанлар каби ерларни деҳқончиликка яроқсиз қиладиган нарсалардандир. Аммо бир замонларда бу ерлар боғ, экинзор бўлган эди. Ўзанлар Қуббод ибн Фийруз даврида ҳосил бўлди. Кейинчалик бу ерлар ўз ҳолига ташлаб қўйилиб, мусулмонлар ва форслар орасидаги урушлар сабабли ўзанлар кенгайди. Ҳатто майдони ўттизга-ўттиз фарсахга етди. Яъни 27225 квадрат км. Чунки фарсах тахминан 5,5 км.дир. Сув босиб кетганлиги сабабли деҳқончиликка яроқсиз бўлиб қолган ерлар бўз ерлар ҳукмини олади, гарчи илгари бу ерлар бинолари ва деҳқончилиги билан обод бўлган бўлса ҳам. Модомики, бирор кишига мулк бўлмас экан, чакалакзорлар, бутазорлар, шўрхок ерлар, ботқоқлар ўзанлар ҳукмини олади.\n3. Соф ерлар\nБу халифа байтулмолга қўйишга қарор қилган, аҳли у ердан чиқиб кетгандан кейин эгасиз қолган, фатҳ қилинган мамлакат ерларидир ёки фатҳ қилинган давлат ҳокимлари, қўмондонлари, урушда ўлдирилган киши ёки урушда бу ерни ташлаб қочган киши еридир.\nСоф ерларни биринчи бор ажратиб, байтулмол учун хос қилган киши Умар ибн Хаттобдир. Абу Юсуф айтадиларки: «Менга Абдуллоҳ ибн Авн Ҳурранинг қули Абдуллоҳ ибн Валид ҳадис ривоят қилиб дедилар: Умар ибн Хаттоб Ироқ атрофидан ўн тоифанинг ерини соф ерга айлантирди: урушда ўлдирилган киши ерини; урушдан қочган киши ерини; Кисронинг ҳамма ерларини; Кисро оиласига тегишли бўлган ҳамма ерларни; сув босган ерларни; чопарлар юрадиган оралиқ ерларни. Ровий Кисролар учун бўлган тўртта ҳислатни унутдим дедилар ва Умар ибн Хаттоб ажратган ерлар етти миллион дирҳам бўлган эди, дедилар».\nХалифалик Давлати бир ўлкани фатҳ қилганда, халифа фатҳ қилинган давлатнинг мулкини, ҳокимининг, қўмондонининг, жанг майдонида ўлдирилган душманнинг, ўз ерини ташлаб кочиб кетган кишининг ер ва биноларини байтулмолга қўшиши лозимдир. Халифа бу мулкларни тасарруф қилишда Ислом ва мусулмонлар учун яхшилик бор, деб кўрган ижтиҳоди билан иш юритади.\n4. Бинолар ва усти ёпиқ иморатлар\nБу давлат ўзи фатҳ қилган мамлакатлардаги давлат жиҳози, идоралари, муассасалари, қулайликлари, университет ва мадрасалари, завод-фабрикалари учун хос бўлган бинолар ва шу давлатга, ҳокимларига, қўмондонларига, урушда ўлдирилган кишиларига ёки жангдан қочган ёки мусулмонлардан қўрқиб ташлаб қочган кишиларга мулк бўлган ҳар бир қаср ва бинолардир. Бу қаср ва бинолар, усти ёпилган иморатларнинг ҳаммаси мусулмонлар учун ўлжа бўлиб, улар байтулмолга тегишли ва давлат учун мулк бўлади.\nШунингдек, давлат бино қилган ёки байтулмолнинг молларидан сотиб олиб, давлат жиҳозлари ва манфаатлари ёки идоралари, университет ва мадрасаларига, шифохоналарига, давлат ўзи барпо қилган бирор қулайликлар учун ажратган ҳар бир бино ва шифтланган иморатлар давлат учун мулк бўлади. Шунингдек, давлатга ҳадя қилинган, васият қилинган ёки мерос олувчиси йўқ кишидан олган ёки ўлган муртадга ёки муртадлигига кўра ўлдирилган кишига оид бўлган ҳар бир бино ва шифтланган иморатлар давлат мулкидир.\nTagsДавлат мулкининг турлариЎзанларХалифалик Давлатида моллар\nХидоят ёки залолатни танлашликда инсонда ихтиёр бор\nАллоҳнинг ҳақ ваъдаси бўлган нусрат тонгги нега кечикмоқда?


28 сентябр 2020, Тошкент вақти: 12:59\nАйни пайтда айрим Ғарб давлатлари, масалан, Германия мавжуд АЭСлари ишини тўхтатмоқчи.\nМаълумотларга қараганда, шу кунда Германияда умумий қуввати 9,5 ГВтлик 7 та энергоблок ишлаб турибди. Бундестаг 2011 йилнинг 30 июнида қабул қилган қонунга биноан мамлакат 2022 йилгача ядро энергетикасидан бутунлай воз кечади. Немисларнинг бу қарори Чернобил (Украина) ва Фукусима (Япония) АЭСларидаги авариялар ортидан қабул қилингани айтилади.\nБас, шундай экан, нима учун Ўзбекистон АЭС қурмоқчи?\nПрофессор Анвар Исмонжонов\nОзодлик бу саволни айнан шу соҳанинг йирик мутахассиси, Ўшдаги Қирғиз-Ўзбек университетининг Халқаро алоқалар ва инвестициялар департаменти ҳамда "Альтерэнерго" илмий ишлаб чиқариш маркази директори, Қирғиз Республикаси Муҳандислик академияси академиги, А.Эйнштейн номидаги Халқаро энергетика академияси академиги, техника фанлари доктори, профессор Анвар Исмонжоновга берди.\nПрофессор Анвар Исмонжонов билан суҳбат


Истомин Kremlin Cup саралашида кортга чиқди / Olamsport.com\nИстомин Kremlin Cup саралашида кортга чиқди\nТеглар : ИстоминKremlin CupРадионов\nХабар берганимиздек, 18-24 октябрь кунлари Россия Федерациясининг Москва шаҳрида теннис бўйича нуфузли ATP турнирининг асосий тўр баҳслари бўлиб ўтади.\nМукофот жамғармаси 779,515 долларни ташкил қилувчи мусобақада ҳамюртимиз Денис Истомин ҳам ўз омадини синаб кўрди. Кутилганидек, мамлакатимизнинг биринчи ракеткаси ҳозиргина якунига етган учрашувда австриялик Юрий Родионовга имкониятни бой бериб қўйди - 4/6, 2/6.\nТаққослаш учун, Истомин айни пайтда ATP рейтингида 224, Родионов эса 142-ўринни эгаллаб турибди. Бу теннисчиларнинг ўзаро ўтказган иккинчи учрашуви бўлди. Улар 2020 йилнинг 29 февраль куни АҚШдаги "Челленжер" турнирининг ярим финалида ўзаро тўқнаш келишган ва ўшанда Денис рақибини 6/3, 7/6(1) ҳисобида мағлуб этганди.\nДенис Истоминда кутилган натижа 0\nСергей Фомин Қозоғистондаги "Челленжер"нинг асосий даврасига чиқди 0\n16 окт 16:05:16\nКелди келди, вакти келди. Факат яна бироз пул ишлаб топсин уйинларни окиб


ХVIII аср бошларига келиб Фарғонада янги ўзбек давлати - Қўқон хонлиги ташкил топди. Бу давлат ўзбек давлатчилиги тарихида алоҳида ўрин тутади. Биз бу ерда Қўқон хонлиги аҳолисининг этник таркиби ҳақида маълумот беришни жоиз деб билдик.\nМаълумки, Фарғона водийси ва унга туташ ҳудудлар аҳолиси азалдан полиетнийлик хусусияти билан Ўрта Осиёнинг бошқа ҳудудларидан ажралиб турган. Бундай этник ўзига хослилик, Қўқон хонлиги даврида ҳам сақланиб қолган эди.\nҚўқон хонлиги ҳудудида асосан ўзбеклар, тожиклар, қирғизлар, уйғурлар ва қорақалпоқлар истиқомат қилганлар. Бундан ташқари хонлик ҳудудида сон жиҳатидан камроқ бўлсада яҳудийлар, татарлар ва бошқа этник жамоа вакиллари ҳам яшар эдилар.\nЎзбеклар. Ўзбеклар Қўқон хонлиги аҳолисининг асосий қисмини ташкил қилган. Таъкидлаб ўтиш ўринлики, ХХ аср бошларига қадар ўзбекларнинг бир қисми ўтроқ, қолган қисми эса яримўтроқ (яримкўчманчи) ҳолда яшаганлар. ХХ аср бошларига келиб, водий ўзбекларининг 828 мингдан зиёдроғи ўтроқ ҳолда яшаб, деҳқончилик, ҳунармандчилик ва савдо-сотиқ билан машғул бўлганлар. Рус тилидаги адабиётларда аҳолининг ушбу ўтроқ қисмига нисбатан «сарт» этноними қўлланилади.\nБироқ, кейинги йилларда ўзбек халқига нисбатан бу этнонимни қўлланилиши тўғри эмаслиги ва ушбу этноним мазкур халққа паст назар билан, камситилиб қараш нуқтаи-назаридан, русийзабон тадқиқотчилар томонидан илмий истеъмолга олиб кирилганлиги ҳақидаги фикр-мулоҳазалар баён этилмоқда.\nЎзбек халқига нисбатан «сарт» этнонимининг қўлланилиши, тарихий ҳақиқатга зидлиги, ўзбек халқига ушбу этноним ҳеч қачон ўз халқининг номи сифатида қўлланилмаганлиги ҳақида жадидчилик ҳаракатининг намояндаси Маҳмудхўжа Беҳбудий ҳам ўз даврида таъкидлаб ўтган эди.\nТурли уруғ-қабилавий тузилишга эга бўлган яримўтроқ (ярим кўчманчи) ўзбекларнинг водийдаги умумий сони ўша давр маълумотларига кўра 215 минг нафардан кўпроқни ташкил этган. Булар ичида турк, минг, қипчоқ, қурама, юз, найман кабилар Қўқон хонлиги ҳудудидаги йирик этнографик гуруҳлар ҳисобланган. Ушбу уруғ-қабилалар ўзбек халқини консолидатсиялашувида муҳим этник компонентлар сифатида қатнашдилар.\nТожиклар. Тожиклар Қўқон хонлиги ҳудудидаги аҳолининг салмоқли қисмини ташкил қилганлар. Улар асосан водийнинг ғарбий ва шимоли-ғарбий қисмида жойлашганлар. Тожикистоннинг ҳозирги Сўғд вилояти ҳудудида тожиклар аҳолининг асосий қисмини ташкил этадилар. Айни вақтда Қўқон хонлигининг бошқа бир қатор манзилгоҳларида ҳам улар ғуж яшаганлар.\nЭтнографик адабиётларда Фарғона водийсида яшаган тожиклар шартли равишда икки гуруҳга – воҳа тожиклари ва тоғлик тожикларга ажратилади. Воҳа тожиклари – бу ушбу ўлканинг азалий халқларидан бири бўлиб, қатор этник хусусиятлари билан Қўқон хонлиги даврида ва ундан кейинги даврларда ҳам бошқа этнослардан ажралиб турган.\nТоғли тожиклар Қўқон хонлиги ҳудудига асосан Тожикистоннинг тоғлик ҳудудларида жойлашган Мастчоҳ, Қоратегин, Дарвоз, Кўлоб, Ҳисор каби жойлардан кўчиб келганлар.\nШу ўринда таъкидлаб ўтиш жоизки, кўплаб тоғли тожиклар Қўқон хонлиги қўшинларида хизматда ҳам бўлганлар. Масалан, Ниёзмуҳаммаднинг «Тарихи-Шоҳруҳий» асарида кўрсатилишича, ХIХ аср бошларида Қўқон хони Олимхон ташкил этган янги қўшин таркибида 6000 дан зиёд тоғлик тожиклар бўлган.\nҚирғизлар. Тарихий манбаларнинг таҳлили шуни кўрсатадики, ХVII ва ХVIII асрларда Тяншан тоғининг шимолида яшовчи қирғизларнинг катта гуруҳи Фарғона эрларига келиб ўрнашдилар.\nТурли уруғ-қабилавий тузилишга эга бўлган қирғиз этноси ҳам Қўқон хонлиги ҳудудидаги тоғ ва тоғолди манзилгоҳларида яшаб, водийнинг иқтисодий, ижтимоий-сиёсий ва маданий ҳаётида фаол иштирок этганлар.\nУйғурлар. Уйғурлар Шарқий Туркистоннинг энг қадимги туркий этнослардан бири ҳисобланади. ХVIII асрнинг иккинчи ярмидан эътиборан, айниқса ХIХ асрда Хитой феодалларига қарши кўтарилган мусулмонлар қўзғолони мағлубиятга учрагандан кейин Шарқий Туркистоннинг кўплаб мусулмон аҳолиси, хусусан жуда кўп уйғур оилалари Фарғона водийсига қочиб ўтдилар.\nХIХ асрнинг ўрталаридаёқ Қўқон хонлигида 300 мингга яқин уйғурлар яшаган. Тадқиқотчи И.В. Захарова ҳам 1860-йилга қадар Қўқон хонлиги ҳудудида 200-250 минг қошғарликлар яшаган бўлса керак, деб ҳисоблайди.\nҚорақалпоқлар. ХVIII асрдан Бухоро хонлигида юз берган сиёсий инқироз кўплаб халқларни бу ҳудудни ташлаб кетишга мажбур этди. Оқибатда Бухоро ва Самарқанд атрофларида яшаган аҳолининг бир қисми Қўқон хонлиги ҳудудига келиб ўрнашди.\nХусусан, Сирдарёнинг ўрта оқимида яшаб турган қорақалпоқлар Қўқон хонлиги ҳудудига келиб қўним топдилар. Қўқон хонлиги ҳудудига кўчиб ўтган қорақалпоқлар Сирдарё ва Қорадарё бўйларига ўрнашиб, анъанавий хўжалигини юритишни давом эттирдилар.\nХуллас, Қўқон хонлиги ўзининг этник қиёфасининг турли-туманлиги билан ҳам характерланади. Ҳолбуки, бундай этник турли-туманлик водий аҳолисини ўзаро иқтисодий ва маданий алоқаларини ривожланишида муҳим омиллардан бири бўлган.\nУ. Абдуллаев, т.ф.н.


Гул ишқибози. Эркин МАЛИК\nHome icon Бош саҳифа»Кутубхона»Наср»Гул ишқибози. Эркин МАЛИК\nҲожи ота шериклари билан наҳор ошидан чиқиб, келган жойларининг бундоқ режасини олса, кампири даволанаётган касалхона жуда яқин экан. Кампири тушмагур коргани бораман деса, нуқул унамайди. «Уялармиш. Тавба, у узатилмаган қиз-у, мен уйланмаган йигитмидим, одамлардан уялиб. Гапини қаранглар».\nОтанинг шохлиги тутди. Мошинадан тушиб қолди. Тушди-ю, касалхонанинг ҳайбатини кориб, хато қилганини бидди. Кампирини қаэрдан топади? На болимини ва на ётган хонасини билса. Оббо... Ҳали дарвозаси ҳам очилмапти.\nҚуёш энди тиғ уриб келарди. Хаёлида касалхона ғарқ уйқуда ётгандек коринди. Э, сораб-сораб Маккани топишганида, битта кампиримни тополмайманми? Аллоҳ ози меҳрибон...\nҒайрати қозиди отанинг. Бундоқ қараса, дарвоза ёнидаги кичкина эшик очиқ экан. Дайди итлар кириб кетганидан билди. Ҳожи ота ҳам оша эшикдан кириб борди. Қоровул донг қотиб ухлаб ётарди. Уйғотишга кози қиймади. Бир одам қолида кетмон билан гул суториб юрарди. Ота оша ёққа қараб юрди. Ҳалиги одам ердан тош олиб, итларни тирқиратди. Кози отага тушиб қолди-да:\n— Узр, оғлим, мен итлардан кейин кирдим, бу эшик шундоқ очиқ тураркан деб ойладим.\n— Ётибдими анови шишиб... Қоровулмиш, ҳе, оргилдим...\n— Маъзур тутасиз, оғлим, катталар болими шу ёқдами?\n— Аёллар болими қайси томонда?\n— Аёл-эркаги ёқ, бари аралаш-қуралаш.\nҲожи ота коп қаватли бинонинг мармар зинали эшигига борганида ичкаридан бир хотин челак котариб чиқиб қолди.\n— Кировринг, айтишади, — деди аёл бепарвогина. Тавба, одамларга бир нарса болганми ози, на салом беришади, на саломга алик олишади-я. Айб озида, саҳармардондан келиб нимайди, бировнинг дарди эрта кирса, кеч чиқмас.\nШу пайт зинада оёқ товуши эшитилди. Ҳожи ота шу тарафга огирилди, бир, икки қадам юрди ҳам. Бир ёш қиз тепадан югуриб тушди-да, отанинг ёнидан «лип» этиб отди-кетди. Ота оғзини очганча қолаверди. Нимадир тепага чиқди. Ота таваккал деб тепага котарилди. Онг тарафдаги эшик очиқ экан. Босағадаги латтага олдин поябзалини, кейин ҳассасини артиб, гилам пояндозни бир-бир босиб, торга қараб юраверди. Шу пайт ортароқда оқ халатлик аёл коринди. У отанинг яқин келишини чидам билан кутиб турди.\n— Унақа хотин бизда ёқ, бошқа болимдан қидиринг, — деди аёл совуққина килиб. Шу пайт отанинг кози гулдонга гул қояётган бир эркакка тушди. У отага елкаси оша қараб турарди. Сонгра у илдам юриб келди-да, ҳожи ота билан кутилмаганда қадрдонлардек сорашди.\n— Козимга иссиқ кориняпсиз, мабодо Чинозданмасмисиз?\nОта кулиб, «ёқ» дегандек бош чайқади. Лекин йигитнинг самимий илтифотидан, кимгадир охшатганидан хурсанд болиб кетди.\nОта йигитга қизиқсиниб, бошдан-оёқ синчиклаб қаради. «Ҳойнаҳой шу ернинг боғбони болса керак. Анови шериги гулларни суғоряпти. Буниси касалларнинг баҳри дили очилсин деб гулдонларга гул қойиб чиқяпти. Тавба, унисининг муомаласи қандоғ-у, бунисиники қандоқ?»\n— Хизрмисиз деганимга ҳайрон болманг, — деди йигит табассум билан, — мен ҳар куни уйқудан олдин тушимга Пайғамбаримиз (алайҳиссалом) кирсинлар, деб, Худойимга ёлбораман, кейин эрта билан яна ёлбораман, бугун Хизр билан кориштиргин, деб. Хизр бува ҳам одамнинг козига эски қадрдонидек иссиқ коринар экан-да. Чинозданмисиз деб сораганим, озим чинозликман.\n— Сиз ҳам менга бир зумда оғлимдек боп қолдингиз, шу икковимиздан биримиз Хизрмиз-ов?\n— Сиз шу ерда отириб туринг, мен манови гулларни гулдонларга қойиш баҳонасида, опоқимнинг қатталикларини билиб келаман, — деди йигит.\nҲожи ота енгил солиш олиб, ориндикқа отирди. Бир беминнат дастёрни ропара қилиб қойган Аллоҳга шукрона айтди. Коп отмай йигит қайтиб келди.\n— Қаранг, — деди оша самимият билан, — опоқим биззи болимда эканлар. Навбатчи хотиндан сораб билдим. Юринг...\n— Қани, отам, отиринг, менга бир дуо беринг, бугун тушдан кейин кетаман, леченияларим тугади, — деди у отани юқорига отказиб.\n— Иэ-э, сиз бу ерда ишламайсизми? Мен сизни...\n— Ёқ, мен гул ишқибозиман, — дея устоли устидаги китобга охшаган нарсани олиб, отага намойиш қила бошлади йигит. — Қаранг манови гулларни, бари ҳовлимда осади. Булар менинг оғил-қизларим. Булар ҳам гул-да, а ота, — дея қиқирлаб кулди йигит. — Бола гул деганлар-ку. Мен афғон урушида болганман. Тирик борсам, фақат гулчилик қиламан, деб ният қилган эдим. Ахир бизда гул яхши кунларга олиб борилади-да, нима дедингиз, ота? У ёқларда гул кормадим, бечоралар уришовриб гул экишни ҳам эсларидан чиқариб юборган коринишади.\nОта альбомдаги гулларни кориб, йигитнинг болалардек беғуборлигидан завқланди, таъсирланди. Кейин уни дуо қилди.\nЙигит корсатган бошқа бир хонадан кампирини топди. Кампири хонада ёлғиз экан. Баҳаво айвончага чиқиб, суҳбатлашиб отиришди. Бир маҳал пастдан гул ишқибозининг овози янгради:\nОта, «ҳа» дегандек йигитга кол силтаб жилмайди.\n— Ҳаҳ, олсин, томи кетган, — деб кампири юзини тескари бурди. — Эртадан кечгача салом беровриб, мулозамат қиловриб касалларнинг жонига тегиб кетади. Одам деган сал оғир болса-да...\nОта ичида «қанийди ҳамманиям шунақа томи кеца» деди-ю, кампирини топгунича болган саргузаштларини айтиб отирмади.


ҚАЙСИ МИЛЛАТ ВАКИЛИНИНГ ТЎЙИ? » Паст Дарғом ҳақиқати\nБош сахифа » ЯНГИЛИКЛАР » ҚАЙСИ МИЛЛАТ ВАКИЛИНИНГ ТЎЙИ?\nҚАЙСИ МИЛЛАТ ВАКИЛИНИНГ ТЎЙИ?\n| 17-05-2018, 10:49 |\nҲашаматли тўйхона. Меҳмонлар гавжумгина. Базм авжида.\nДеярли ҳамма "Ҳай Лайли, лайли, лайли, лайли…"га "эшиляпти". Бироз ўтиб, иштирокчилар "Лезгинка", кейин эса бошқа - араб, турк, ҳинд, уйғур, тожик халқлари қўшиқ ва мусиқаларига берилиб хиром айлашди.\nМусиқа шовқини бир муддат тиниб, даврага (бўлажак) қайнота-қайнона кириб келди. Улар келин-куёв ўтирган саҳнага чиқишиб, машина калитини тантана билан топширишди.\nЧаққонгина хизматчи абжирлик билан тўртта фужерни лиммо-лим қилди. Тўртовлон мингдан ортиқ меҳмонлар кўз ўнггида "намуна" кўрсатишди. Кейин эса меҳмонлар "ҳурмати"ни бажо келтиришди-қадахлар бўшатилди.\nШу пайт киноларда кўп эшитадиганим, таниш мусиқа эшитилди. Мен нодон, шу оҳанг номини ҳам билмас эканман-а. Одатда кимгадир, нимадир топширилаётганда янграйди-ку… Ҳа ўша-да! Бирдан свет ўчди. Сўнг, "ола-бўла" нур остида келин-куёв пайдо бўлди. Бир-бирига ёпишган жуфтликни ўраб олган йигит-қизларнинг беўхшов қичқириғидан тўйхона "ёрилиш" даражасига келди-ёв.\nАйтиш эсимдан чиқай дебди, тўй охирларида "соф" ўзбекча қўшиқ ҳам янгради - "Бойлама". Негадир олдин эътибор қилмаган эканман, қўшиқ мусиқасидан арман миллати вакиллари ҳам кўчирма олишган экан. Қайси элнинг тўйи эканлигини эслатадиган яна бир нарса бор: дастурхондаги таомлар. Афсуски, уларнинг номини санашда чалғиб кетасиз. Салатлардан айримларининг номи Фарангистан, таомлар Уйғуристон, ичимликлар эса кавказу Россия номларига уйқаш.\nХуллас, сизга ҳам иш қолсин: бош қотириб кўринг-чи, мен қайси миллат тўйида қатнашган эканман?\nКалит сўз Ҳашаматли тўйхона.\nЖАСУР РАЗВЕДКАЧИ БЎЛГАН\n-…Фашистлар Сталинградни ишғол қилиш учун тўрт томондан ўраб келган. Бутун полк хавф остида. Қуршов...


Тўғри овқатланиш – cаломатлик гарови\nХалқимиз ҳар бир байрамни тўкин дастурхон атрофида кутиб олишни одат қилган. Ва албатта, биринчи галда байрам дастурхони учун турли хил салатлар, тансиқ таомлар, ширинликлар рўйхатини тузамиз.\nАммо бундай байрамлардан сўнг айримлар саломатлиги ёмонлашганидан шикоят қилиб қолади. Хўш, байрамона дастурхонларимиз саломатлигимизга жиддий зарар етказмаслиги учун нима қилишимиз лозим? Бу ҳақда ИИВ Марказий поликлинакаси гастроэнтерологи Нилуфар Каримованинг тавсиялари билан танишамиз.\n– Янги йил байрамидан сўнг кўпчилик мутахассис-шифокорларга жиғилдон қайнаши, кекириш, айниқса, ўт пуфагига оғирлик тушганини билдирувчи аломат – оғизга аччиқ таъм келишидан азият чекаётганидан шикоят қилишди. Бу белгилар эса ёғли овқатларни жуда кўп миқдорда истеъмол қилгандан далолат. Афсуски, байрам кунлари ҳатто парҳез тутаётган, қандли диабет касали, ошқозон яраси, панкреатит, холециститдан азият чекадиган беморлар ҳам бироз парҳезни бузишади, натижа эса маълум. Таом ошқозон учун эмас, кўнгил учун бўлсин. Шунингдек, спиртли ичимликларни ҳаддан ташқари кўп истеъмол қилиш ҳам нохуш оқибатларга сабаб бўлади.\n– Бундай кўнгилсизлик бўлмаслиги учун нима қилиш керак?\n– Энг аввало, биз ўзимизга ғамхўрлик қилишимиз лозим. Меъёрида овқатланиш, спиртли ичимликлардан тийилиш, барча егуликларни бирин-кетин татиб кўрмаслик, ҳар жиҳатдан эҳтиёткорлик зарар қилмайди. Дастурхондаги ноз-неъматлар иштаҳангизни қитиқлаганда, саломатлигингиз ҳақида ўйлашни ҳам унутманг.\nТаом саломатликка зиён етказмаслиги унинг таркибига ҳам боғлиқ. Шунинг учун байрам дастурхонига таом тайёрлаш учун маҳсулотлар харид қилганда уларнинг сифатига алоҳида аҳамият бериш лозим.\nСабзавот ва кўкатлардан тайёрланган салатлар байрам дастурхонига кўрк беради. Бироқ уларни тайёрлашда ёғ ва тузни кўпайтириб юборманг. Акс ҳолда, буйрагингизга салбий таъсир кўрсатади.\nМайонез қўшилган салатлар истеъмол қилинганда очлик ҳисси бирдан камаяди. Чунки унинг таркибида калориялар миқдори юқори. Шу боис байрам дастурхонида майонездан тайёрланадиган салатлар турини кўпайтирманг. Унинг ўрнига лимон шарбати ёки зайтун ёғи қўшилган салатлар фойдали.\nСавдо расталаридаги тайёр ширинликлар диққатингизни жалб қилиб, харидга ундайди. Аммо уйда сифатли масаллиқлардан тайёрланганига етмайди, барибир. Торт ва пишириқлар учун хом тухумдан тайёрланадиган кремлардан фойдаланмаган маъқул. Ширинликларга иложи борича кўпроқ мевалар ишлатинг. Чунки улар таркибида фойдали моддалар, витаминлар кўп бўлгани боис ҳазми осон.\n– Демак, овқатланиш жараёнида мевалар истеъмол қилишимиз ҳам фойдали экан-да?\n– Албатта, шунда ошқозонда овқат ҳазм бўлиши осонлашади. Лекин цитрус меваларидан бананни иложи борича камроқ истеъмол қилиш керак. Чунки унинг таркибида крахмал моддаси кўп бўлгани боис секин ҳазм бўлади. Апельсин ва мандарин каби цитрус мевалар эса, аксинча, ошқозон фаолиятига ижобий таъсир этади.\n– Нилуфар опа, байрам дастурхонидан қолган салатлару овқатларни эртаси куни ҳам истеъмол қилса бўладими?\n– Асло, бу ҳақда ҳатто ўйлаб ҳам кўрманг. Чунки узоқ муддат дастурхонда турган салатлар ва овқатлар таркибида айниш, ачиш бошланади. Бу эса оғир асоратларга сабаб бўлади. Яна шуни ҳам алоҳида таъкидлашни истардимки, байрамдан сўнг беморлар ҳам, соғлом кишилар ҳам бир неча кун давомида енгил тамадди қилиши мақсадга мувофиқ. Масалан, кун бўйи мевалар ейиш ёки қатиқ ичиш фойдали. Бу тавсияларимизга муштарийлар келгуси байрамларда риоя қиладилар, деган умиддамиз.\n– Мазмунли суҳбатингиз ва фойдали тавсияларингиз учун раҳмат.


Белорус Чеченистондаги қийноқлар ҳақида гапирган чемпионни чечен полициясига топширди\nАралаш кураш бўйича чемпион Мурад Амриев\nБелорус милицияси аралаш кураш бўйича чемпион Мурад Амриевни Чеченистон ички ишлар вазирлиги ходимларига топширди. Бу ҳақда хабар қилган “Интерфакс”агентлигига кўра, спортчи Белорусдан сиёсий бошпана сўрамоқчи эди, лекин унинг адвокат билан учрашишига рухсат берилмаган.\nАмриев хавфсизлигини таъминлаш мақсадида оиласи билан Чеченистондан чиқиб кетган эди. Инсон ҳуқуқлари ҳимоячилари ва Амриевнинг ота-онаси фикрича, Чеченистонда унинг ҳаёти хавф остидадир.\nБрянск шаҳар прокуратураси биносидан қочиб чиққан спортчи Белоруснинг Добруш шаҳри яқинида чегарачилар томонидан ушланган.\nОлдинроқ Амриев Чеченистон ҳуқуқ-тартибот органлари томонидан қидирувга берилган эди.\nИнсон ҳуқуқлари ҳимоячиларига кўра, Амриевнинг таъқиб қилинишига унинг чечен полицияси ходимлари ундан қасос олишга қасам ичгани тўғрисида айтганлари сабаб бўлган.\n2013 йили Мурад Амриев ҳуқуқ ҳимоячиларига ички ишлар вазирлигининг Грозний шаҳридаги бўлимларидан бирида унга нисбатан қийноқ қўлланилгани тўғрисида айтиб берган.


Бугун Рамаллоҳ ва Наблус шаҳарларида минглаб киши Исроилнинг 3 кундан бери Ясир Арафат қароргоҳига қилаëтган ҳужумига қарши норозилик намойиши ўтказар экан, Исроил аскарлари 5 нафар фаластинликни отиб ўлдирди.\n23 январ 2021, Тошкент вақти: 07:32\nИсроил кучлари ҳозир Арафат турган идорадан ташқари қароргоҳдаги қолган барча биноларни бузиб ташлади. Бугун мазкур идорани электр қуввати, сув билан таъминлаш тўхтатилди ва телефон алоқаси узилди.\nИсроил ҳукумати идора ичидаги 50 кишини террорчилар, деб даъво қилмоқда ва уларнинг таслим бўлишини талаб этмоқда.\nКўплаб давлатлар, шу жумладан Россия, Франция, Туркия, Миср, Иордания, Эрон ва Малазия ҳамда Австралиядаги Яҳудийлар гуруҳи Исроилнинг Арафат қароргоҳига қилаëтган ҳужумини қораламоқда.\nВашингтон маъмуриятининг билдиришича, Исроил жангариларнинг ҳужумларидан ўзини мудофаа қилишга хақи бор.\nЕвропа иттифоқининг баëнотида қайд этилишича, Исроилнинг Арафат қароргоҳига қилаëтган ҳужуми террорчиликни тўхтатмайди. Бугун Фаластиннинг Хамас жангари гуруҳи Исроил ишғолига қарши олиб бораëтган интифода курашини янада кучайтиришини билдирди.


27 февраль, 2021, 21:30\nТеглар:Реал Мадрид | Лионель Месси | Эвертон\nSPORTS.uz 2007 йилги ёшлар ўртасидаги Европа чемпионатидан сўнг, гранд клубларнинг оромини ўғрилаган Ройстон Дренте ҳақида фикр юритади.\nМадриднинг «Реал» клуби «Фейеноорд» аъзоси Ройстон Дрентенинг трансфери учун 14 миллион евро сарфлади. Бу сумма ҳозир кичикдек кўриниши мумкин, бироқ Мадрид клуби Игуаин учун 12, Марсело учун 6,5 миллион сарфлаган холос. Бундан кўриниб турибдики, клубнинг ёш футболчидан умиди катта эди.\nДренте Мадридга кўчиб ўтгач, ўзи учун жуда қулай шартнома тузиб олди. 65 та ўйин ўтказди. 4 та гол ва 5 та ассистни амалга оширди. Гути, Ван Нистелрой, Рауль сингари афсоналар билан бирга тўп сурди. Шартнома якунлангач, голланд Россиянинг «Алания» жамоасига йўл олди. Кейин дунё бўйлаб саёҳат бошланиб кетди. Англия, Туркия, БАА клубларида тўп сурди. Кейин, бутсаларини михга илганини эълон қилди ва ўзини санъатга урди. Орадан кўп ўтмай, Роттердамнинг «Спарта»си билан яна футболга қайтди. Яқиндагина Испаниянинг 4-дивизиони вакилли «Мурсия» билан шартнома имзолади. Лео Месси билан тенгдош Дрентенинг футбол оламидаги саргузаштлари кўпчиликни ҳайрон қолдиради.\nНега футболга қайтди?!\nМен шунчаки футболни севаман. Айнан шу спорт тури мени бахтли қилади. Агар ичимда олов бўлмаганида, уйимдан бир неча минг километр узоқликка йўл олмаган бўлар эдим. «Реал» ва АПЛ дан сўнг, мен сингари 4-дивизионда тўп суришни кўпчилик ўзига раво кўрмайди.\nДренте қандай қилиб бу аҳволга тушиб қолди?!\nҲар доим футболга эътибор қаратганман, аммо иқтидоримни ривожлантириш бобида тажриба етишмади. Ҳозир буни айта оламан. Ўзимни ўзим ажойиб карьерадан маҳрум қилдим. Афсуски, бесабрлик қилдим. Боз устига, мени атрофимни ўраб турган инсонлар керакли сўзларни айта олмади. Тенгқурларимдан айримлари маслаҳат билан иш кўргани учун якунда футболда ўз ўрнини топди. Менда эса, керакли кўрсатмаларни берувчи инсоннинг йўқлиги сезилиб қолди. Агар атрофимда мен учун қайғурадиган шахслар бўлганида, ҳозир Ла Лига вакили шарафини ҳимоя қилаётган бўлар эдим.\nҚандай воқеа унинг фаолиятида катта роль ижро этган?!\nРоттердам жуда ҳам бағритош шаҳар. Бу ерни дўстлик ёки севги шаҳри, деб бўлмайди. Болалигим жуда оғир ўтган. Айниқса, шаҳаримиз қонун-қоидаларига бўйсунмаслик аянчли оқибатларга олиб келар эди. Отамни 3 ёшлигимда отиб ташлашган. Ўзим эса, Demolition Crew уюшган жиноий гуруҳида ўсганман. Айнан шу омил менга катта таъсир кўрсатган. Улғайганим сари ичимдаги қўрқувни енгиб ўтишим осонлашган. Афсуски, бу омил якунда зарарга ишлади.\nҚайси мураббий Дрентени асабига теккан?!\nДэвид Мойес билан ҳеч қачон яхши алоқада бўлмаганман. Қанчалар ҳаракат қилсам ҳам, у мени пайқамаган. Доимо, ўзини олиб қочар эди. Охири чидай олмадим. Уни ҳаммани олдида баланд овозда сўкдим. Орадан йиллар ўтгач, Дэвид менинг иқтидоримни сақлаб қолмоқчи эканлигини англадим. У кучли мураббий эди. Буни жуда кеч илғадим. «Реал» абадий юрагимда қолади, бироқ «Эвертон»да ўтган кунларимни ҳеч қачон унутмайман. Футбол атмосфераси ва чемпионатнинг даражаси ҳақида соатлаб сўзлашим мумкин. Шартномам сўнггида, менга клубда кичикроқ маош эвазига қолишни таклиф қилишган эди. Буни рад этганман. Ҳозирги ҳаётий тажрибамдан келиб чиқсам, бу фаолиятимдаги энг қўпол хато бўлган экан.\nЖуда кўп нарсаларга афсус чекаман. Айниқса, ҳеч қачон атрофимда тўғри маслаҳат берувчи инсонлар бўлмаганидан.Менда ҳамма нарса бор эди. Супер клуб билан узоқ йиллик шартнома, келажакдаги катта орзулар, беҳисоб пуллар…\nҚайсарлигим сабабли барчасини тақдирга бой бериб қўйдим. Машғулотларда ҳеч қачон бор кучим билан ишламадим. Имкон бўлиши билан эски дўстларимнинг олдига йўл олдим. Ичкиликка берилиб кетдим. Ишлаб топган миллионларимни улар билан бўлмағур нарсаларга сарфладим. Оқибатда, энди Испаниянинг энг чеккасидаги кичик клубда фаолиятимни давом эттиряпман. Агар ҳаммаси ортга қайтганида, барчасига жиддий ёндашган бўлар эдим. Ёшим катта бўлгани сари, қилган ишларимда уялишни бошлаяпман. Мен бир пайтлар ер шаридаги энг иқтидорли футболчи эдим. Ҳозир мени ҳеч ким эсламайди. Буни ҳис этиб яшаш жуда оғир. Пушаймон ҳар қандай кучли шахсни ҳам тушкунликка солиб қўяди. Ўз жонимга қасд қилиш ҳақида бир неча бор ўйладим, аммо оилам бунга тўсқинлик қилди. Ҳозирда уларнинг қўллаб-қувватлаши билан яна футболга қайтдим. Ўйинлардан сўнг, аввалги энергиям йўқ эканини сезаман. Баъзан, кийиниш хонасида ўтириб йиғлайман. Қўлдан чиқарилган имкониятларим ўзимни койиман.\nҲозир аҳволим анча яхши. Секин-аста ўзимни бахтли ҳис қилишни бошладим. Футболга қайтганим билан, аввалги Дренте бўла олмайман, бироқ руҳий босимни енгиб ўтмоқчиман. Умид қиламанки, қийинчиликлар ортда қолади.


Gastro.uz. Tig'siz jarroh\n“Рўза тутинг – саломат бўласиз”\nЭътиборингизга Олмонияда чоп этиладиган “Р.М.Magazine” журналидаги мақолани ҳавола қиламиз. Унда бир неча олмон мутахассисларини рўзанинг ҳикматлари ҳақида билдирган фикрлари, тажрибалари ва хулосалари билан танишасиз.\n“Кишининг билмаган нарса ҳақида гапириши ва ёзиши, албатта, яхши эмас. Мен ҳам рўза ҳақида мақола ёзишдан олдин ўзим бир ойга яқин муддат рўза тутдим. Мақоланинг аввалидаёқ айтиб қўяйки, рўза Ислом ўлкаси бўлмаган мамлакатларда ҳам тез ёйилмоқда. Бу мавзуда бир тарафдан кўпгина олимлар тадқиқот олиб боришаётган бўлса, бошқа тарафдан касалликларни олдини олиш учун рўзани тавсия қилаётган мутахассис шифокорларнинг сони ҳам кун сайин ортиб бормоқда.\nҲозирда Олмониядаги 29 та клиникада рўза билан даволаш ишлари олиб борилмоқда ва рўза деярли барча касалликларни даволаш билан бирга ортиқча семизликни ҳам соғлиққа зарар бермасдан йўқолишини таъминламоқда. Рўзанинг тиббий ҳикматлари бўйича мутахассис сифатида танилган др. Хелмут Люцнер (Helmut Lutzner)нинг фикрига кўра, баданимизда йиллар давомида тўпланган заҳарларни ва кирларни ташқарига чиқариб ташлашнинг энг табиий йўли рўзадир.\nМен бу мақолани қаламга олишдан олдин аввал 10 кун, кейин 25 кун рўза тутдим ва бошимдан ўтказган ҳолатлардан қуйидаги хулосаларга келдим:\nРўза тутган киши очликни деярли ҳис этмайди.\nРўза баданнинг ва фикрлашнинг хассослигини (сезгирлигини) оширади.\nРўза инсонни ўз қолипида доимо тетик бўлишида ҳеч қандай тўсқинлик кўрсатмайди.\nРўза тутиш давомида фақат ортиқча семизликдан қутулиши эмас, балки рўзанинг маънавий таъсирлари устида ўйлаб изланишлар олиб бордим. Чунки еб-ичишнинг инсон бадани билан бирга руҳига ҳам таъсир қилишини билганим учун, булардан сақланиш билан зеҳният ва руҳиятим тикланишига ишонардим.\nРўза инсоният тарихининг энг аввалидан бошланган бўлиб, ҳатто бошқа жониворларда ҳам бир хил тарзда кўзга ташланади. Ҳафталаб ёки ойлаб рўза тутиш табиатдаги кўпгина ҳайвонларнинг ҳаётида ҳар йили кўриладиган ҳодисалардандир. Рўза тутиш қобилияти уларнинг соғлом ва тирик қолишида ҳам муҳим ўрин тутади.\nБугун кўпгина ривожланган давлатлар мўл-кўлчиликда яшамоқда. Бироқ ана шу мўл-кўлчиликка кўникканлардан, озгина қийинчилик ва заҳматларга ҳам сабрсизлик қилиб чидолмай қоладилар. Бу давлатларда кўп ейишдан келиб чиқадиган касалликлар борган сари ортиб келяпти.\nҲар бир халқнинг ўзига хос миллий таомлари бор. Дастурхон атрофида оилавий овқатланиш, оиладаги шахсларнинг ўзар муносабатларини, бир-бирига меҳрларини зиёда қилади. Ҳатто бирор иш масаласида бир-бирини яхшироқ таниб олиш учун, энг аввал, бир ресторанда учрашиб овқатланиш ишбилармонларнинг одатидир. Ана шу “маълум вақтларда бир дастурхонда бир хил таомни бир-бирига илиниб истеъмол қилиш” кучайтирадиган севги ва ҳурмат ҳисларини рўзадан бошқа яна нима яхшироқ таъминлаши мумкин?\n“Рамазон ифторлари ва диний байрамларнинг маънавий ҳавосини олиш учун рўза тутиб ҳозирлик кўриш шарт” деган Мюнхенлик психолог Юрген Вон Шедит (Jurgen Von Schedit) ва сўзларини шундай давом эттиради: “Рўза умумий бир урф-одат, маданият бўлганда ундаги яширин ҳикматлар қадри янада юксалади. Бошқача айтганда, инсон қанчалик моддий томонга оғса, маънавият иқлимидан шунча узоқлашади”.\nКўпгина маълум бўлган яна бир рўза, бу касалланган барча жониворлар савқи илоҳий (ички инстинкт) билан тутадиган рўзадир. Соғлигига путур етган ҳайвонлар еб-ичишни тарк этадилар. Бунинг изоҳи шундай: бирор хавф-хатарга йўлиққан бадан ҳазм билан овора бўлишни истамайди. Чунки бу ҳодиса билан жонивор олган озуқадаги энергетик қийматнинг учдан бири сарфланади. Шу сабабли тана ўзига керакли энергияни олишни маъқул кўриб, бор кучини касалликка қарши мудофаага йўналтиради.\nРўзанинг унутилган ҳикматларини ғарб дунёсига такрор эслатиб қўйишда кўп ишлар қилган др. Отто Бучингер (Otto Buchinger) (1882-1970) “Шифоли Рўза” номли китобида, шахсан ўзи бир оғир касалликка йўлиқиши оқибатида рўза тутишни бошлагани ҳақида ҳикоя қилади. Хавфли бўғим ревматизми касалига учраган Бучингер аҳволи оғирлашганини, мускулларининг эриб, жигарининг шишганини ва ўт қопининг қайта-қайта яллиғланганини сезгач, рўза тута бошлаган. Бучингер рўзанинг тиббий ҳикматлари бўйича энг тажрибали олмон мутахассисларидан Густав Ридлнинг (Gustav Riedl) назорати остида рўза тутиб, бутунлай соғайиб кетади. Др. Бучингер ўн минглаб касаллар устида ўтказган тадқиқотларнинг натижасини қисқача шундай ифодалайди: “қон босимининг паст бўлиши каби истисноларни ҳисобга олмаганда, ҳеч бир касаллик йўқки рўзанинг унга фойдаси бўлмаса ёки бутунлай тузатмаса. Рўза – тиғсиз жарроҳдир!”\nМен ўзим тутган рўза натижасида, зеҳ¬ним ва руҳиятимда қуйидаги ҳолатларни қайд эта олдим:\nРўза асносида янада яхшироқ диққатни бир нуқтага жамлаш қобилиятига эга бўлдим.\nБаданим билан бирга зеҳн ва ҳис-туйғуларимда ҳам кучли сезгирлик пайдо бўлди.\nКундалик стрессларни (сиқилиш ва асабийлашишларнинг) камайганига гувоҳ бўлдим.\nЮриш, велосипед минишга ўхшаш баъзи спорт турлари билан шуғулланганимда тана чидамлилигининг ортганини ҳис қилдим.\nРўзанинг тиббий ҳикматлари бўйича мутахассис др. Люцнер ҳам илгари 10 км га югурадиган марофончилардан бўлган 54 ёшдаги бир спортчининг энг яхши натижаларини рўза тутган кунларининг 49 кунида қўлга киритганини таъкидлаган эди. Рўзанинг тиббий ҳикматлари бўйича яна бир мутахассис др. Хелга Бухлер (Helga Buhler) “очлик эълон қилиш” билан “рўза” орасидаги фарқни шундай ифодалайди:\n“Иккисининг орасидаги фарқ инсоннинг ниятидир. Рўза мусбат ва истакли ҳаракатдир. Очлик эълон қилишнинг манбаи эса ғазаб ва норозиликдир. Маълумки, ғазабланиш ва асабийлашиш ҳолатлари ошқозон кислотасини ишлаб чиқаришга, бу эса ўз навбатида очликка сабаб бўлади. Шунинг учун рўзадор киши очликни ҳис этмас экан, очлик эълон қилган одам кучли очликнинг чангалига тушади”.\nРўзадор одам овқат ейиш ҳаяжони ва ташвишидан қутулиш билан бирга бир неча марта таом тайёрлаш ва идиш тозалаш заҳматидан ҳам халос бўлади. Бу орада инсон тамоман бошқа нарсалардан ҳам халос бўлганини ҳам англайди. Психолог Юрген Ван Шедит бу хақида шуларни таъкидлаб ўтади:\n“Ўзини моддий оламга боғлиқ ҳис қилганлар учун, “моддият” кишанидан халос бўлиш жуда муҳимдир. Рўза бахш этган ана шундай ҳуррият туйғулари билан бундай улкан хазинага эга бўлиш мумкин. Рўза воситасида асосий муаммолари моддиятга боғланиш бўлган барча инсонларни, ичкилик ва гиёҳванд модда мубталоларини ҳам психотерапия орқали даволаш мумкин бўлмоқда”.\nДр. Хелмут Люцнер “Рўза туфайли янгидан туғилгандек” номли китобида қуйидаги ҳақиқатларни ёзади:\n“Рузадор ҳис қиладиган очиқиш пайтлари, аслида даволаш сеанслари вақтидир. Бу вақтлар касаллик пайдо қиладиган ва зарарли моддалар тўқималардан чиқиб баданда кезиб юрган соатларга тўғри келади. Рўза асносида баъзида танада пайдо бўладиган тер ҳидлари ва оғиздаги бадбўйлик ўша зарарли моддаларнинг танадан чиқиб кетиши туфайлидир.”\nДр. Хелмут Люцнер яна шуларни ёзади: “Рўза тутишнинг завқини унинг фойдаларини билгач янада кучли ҳис қиласиз:\nҚувватли маънавий руҳият;\nЎз руҳиятингизга ва баданингизга нисбатан тобора ортиб борувчи кучли алоқа;\nТасаввур ва эслаш қобилиятининг ортиши;\nЎзингизга бўлган ишончнинг зиёдалишиши ва бирор масалада қарор қабул қилишда кучли совуққонлик (яъни ҳовлиқмаслик).\nТаъм билиш ҳиссининг ортиши ва рўзадан кейинги соғлик учун манфаатли бўлган. озиқланиш имконияти.\nБу ҳикматларнинг барчасини рўзада мавжудлиги дарҳақиқат ажабланарлидир. Кўп овқат ейишга кўникканларда рўзанинг илк кунларида пайдо бўладиган қийинчиликни эса, оддийгина йўл билан кетказиш мумкин. Рўзани бошлаган кунларда кўпроқ ҳўл мева ейиш ошқозоннинг яллиқланишидан тўсади ва бузилиши ёки бош оғриғи каби беҳузурликларни кетказади”.\nДр. Бучингернинг сўзини бироз кенгроқ; ифодалаб, шундай хулоса чиқариш мумкин:\n“Руза тиғсиз жарроҳ ва маънавий калқондир. У руҳиятимизни маънавий кирлардан тозалаб, гуноҳлардан муҳофаза қилгани сингари, баданимизни ҳам за-рарли моддалардан халос қилиб, турли касалликлардан ҳимоя қилади”.\nЎзга дин вакиллари бўлган ғарб олимлари динимиздаги бир ибодатга шунчалик эътибор бераётган экан, биз мусулмон бўлишдек улкан бахтнинг кадрига етиб қанча шукур қилсак ҳам кам!


Олис бўлса ҳам тўғри йўлдан бор - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 28 Декабр 2017\tКӯришлар: 711\nМадм Зарафшон водийсининг энг гўзал қишлоқлари сирасига мансуб бўлиб, ўзининг бетакрор манзаралари-ю, зилол сувли чашмалари билан кишини ўзига мафтун этади.\nУстозимиз Муҳиддинов Эркин Юлдошевич ана шу гўзал табиатли қишлоқдан. У ўрта мактабни тугатганидан сўнг, бир пайтлар Лойиқ Шерали каби миллатнинг муносиб фарзандларини қучоғига олиб, таълим берган Панжакент шаҳридаги педагогика билим юртига ҳужжатларини топширди. Бу маърифат маскани устозларидан сабоқ олиб, 1961 йили Душанбе Педагогика институти тожик филологияси факултетида таҳсилни давом эттирди. Институтни аъло баҳолар билан битирган ёш Эркин бир муддат турли соҳаларда хизмат қилди. Кейинчалик, аниқроғи, 1971 йили уни собиқ иттифоқнинг КГБ - Давлат хавфсизлик комитетига ишга даъват этишди.\nБотинидаги матонат, устуворлик, мардоналигу поктийнатлик сабаб, кичик оператив ходимдан Тожикистон Хавфсизлик вазирлигининг бошқармаларидан бирига раҳбарлик қилиш ва генерал-майор унвонини олишга мушарраф бўлди.\nЭркин Юлдошевич билан танишишимиз 1984 йилга, у кишининг собиқ Кўлоб вилояти Восе ноҳиясида хавфсизлик бўлими бошлиғи сифатида фаолият юритган йилларига тўғри келади. Ўшанда мен Тожикистон давлат педагогика институтидан сўнг, Кўлоб шаҳрида ўқитувчилик қилардим.\nУзоқ суҳбатдан сўнг, Эркин Юлдошевичдан сўрадим:\n- Устоз, мени сизнинг яқин дўстларингиздан бири - Кўлоб вилояти хавфсизлик бошқармаси бошлиғи ўринбосари Худойқул Ҳамроқулов ишга даъват этаяпти. Гапнинг рости, нима деб жавоб беришни билмай қолдим…\nЭркин Юлдошевич бу хабардан жуда хурсанд бўлиб:\n- Жуда юксак ишончга сазовор бўлибсиз, - деганди.\nВа ўзининг хавфсизлик органларидаги ҳаёти, соҳага доир мушкулликлар ҳақида ҳикоя қилиб, қатор фойдали маслаҳатлар ҳам берганди.\nШундай қилиб, бу икки жўмард ва азиз инсонларнинг маслаҳату кўмаклари ила давлат хавфсизлик комитетида ишлай бошладим. Ҳа, устод Эркин Муҳиддинов билан дўстлигу танишлигимиз ўша олис даврларга бориб тақалади. У пайтлар собиқ Совет Иттифоқининг Тошкент шаҳридаги КГБ олий мактабида таржимон сифатида фаолият юритардим. Эркин Юлдошевич эса, Восе ноҳиясида, кейинчалик Қўрғонтепа ва Душанбе шаҳарларида хизмат қилди.\n1990 йили Тошкентдан Душанбега қайтганимда, биринчи устозим Эркин Юлдошевич мени биродарларча кутиб олди ва суҳбат асносида танлаган касбим нозикликлари борасида қимматли маслаҳатлар берди.\nҲа, устозимнинг пок қалби, сўзи-ю ишининг бирлиги, ўзгаларга ғамхўрлигу хайрихоҳлик, одамийлик, ширинсўзлилик хислатлари, нафақат, менинг, балки жуда кўплаб шогирдларининг камолотга эришишларида асқотган.\n1992 йилгача Тоғли Бадахшон мухтор вилоятининг Дарвозида, сўнгра Ленин (ҳозирги Рўдакий) ноҳиясида хизмат қилардим. Эркин Юлдошевич эса, бу орада республика Хавфсизлик вазирлигининг эътиборли бошқармасига бошлиқ эди. Ўша ташвишли йилларда раҳбарлик қилиш осон иш эмасди. Зеро, соат сайин вазият ўзгарар, жиноятчилар ҳам осонликча тутқич бермас, бироқ уларни енгиш лозим эди. Э. Муҳиддинов бошлиқ бошқарма ва ходимлар саъй-ҳаракатлари билан жиноятчилик, қонун бузилишлар олди олинар, халқ осойишталиги таъминланарди. У бошлиқ бошқарма жиноятчи унсурларга қарши курашар ва музаффариятга эришарди.\nУстоз Муҳиддинов шогирдлар ҳалқасида доимо: -Дўстлар, илоҳо, ҳеч бирингизни дўстга зор, душманга хор қилмасин!- дерди. Яна шогирдларга: -Сизлар Ватанимиз, айниқса, Тожикистон хавфсизлик органи келажагисизлар. Қилаётган ҳар бир амалингизни ақл тарозисида тортиб, оқибатда давлату жамиятга манфаати тегадими, йўқми, аниқланг. Чунки хавфсизлик органи хўжакўрсинга ишлайдиган жой эмас…- дея насиҳат қиларди.\n1996 йили бевосита у киши раҳбарлигидаги терроризмга қарши кураш - «Т» бошқармасига ишга ўтишим, устозни янада яқиндан танишимга имкон берди. Устознинг шу кунгача менга маълум бўлмаган хислати ҳамидалари янада ёрқинроқ намоён бўла бошлаганди.\nУстознинг мамлакат тинчлигу осойишталигига қўшган чексиз улуши ва муносиб хизматлари инобатга олиниб, ўша пайтда кам назарга ташланадиган генераллик унвонига сазовор топилди. Тожикистон Президенти муҳтарам Эмомали Раҳмон йиғилишда у кишининг генераллик унвонига сазовор бўлгани билан табриклаб, миннатдорчилик билдиргани ҳали-ҳануз эсимда.\nЎзининг ўттиз уч йилдан ошиқ умри азизини халқ осойишталиги-ю хавфсизлигига сарфлаган Эркин Муҳиддинов касб нозикликларини ипидан игнасигача яхши ўзлаштирганлар хилидан бўлиб, қўл остидаги ходимлар қобилиятини ҳам яхши англар, шунга қараб вазифа-топшириқлар берарди.\nБир марта устоз билан суҳбатлашаётиб, ўз-ўзидан Сайидонинг бир байти ёдимга келди, қироат қилдим:\n-Мураббийсиз, бу оламда эътибор топиб бўлмас,\nЯнги ойни бора-бора чарх оламгир айлагай…\nСўнг, у кишига қараб: -Устоз, бу байт гўё сиз ҳақингизда айтилгандек, зеро, равишу рафторингиз, самимияту одамийлигингиз бунга далолат қилади,- дедим.\nУстоз Эркин Муҳиддинов 2000 йили нафақага чиққанидан сўнг, Президент гвардиясининг разведка бошқармасига ишга даъват этилди. У киши бу ерда ҳам бир неча йил содиқ хизмат қилиб, элу юрт осойишталигига муносиб ҳисса қўшди.\nБугун қатор юксак мукофотлар, ордену медаллар соҳиби устоз Эркин Юлдошевич Муҳиддинов нафақада бўлиб, фарзандлару невара-чеваралар қуршовида кексалик гаштини сурмоқдалар. Ишининг давомчилари - шогирдлари эса, Тожикистон Миллий хавфсизлик давлат комитетининг турли йўналишларида халқимиз тинчлигу осойишталиги йўлида кечани-кеча, кундузни-кундуз демай, юксак профессионализм ва ватанпарварлик руҳи билан давлату Ҳукуматимиз олдиларига қўйган вазифаларни чин дилдан адо этаётирлар. Ва муносиб фурсатдан фойдаланиб, устоз сиймосида хавфсизлик органининг барча ходимларини касбий байрамлари билан чин дилдан муборакбод этаман.\nТожикистон Миллий хавфсизлик давлат комитетининг собиқ ходими, истеъфодаги полковник.\nБугун: 19-01-2020 19:09:18


Snapdragon 855 процессорли илк 5G-смартфонни Lenovo тақдим этмоқчи, аммо масаланинг бошқа томони бор... - Terabayt.Uz\nLenovo вице-президенти Group Чанг Ченг (Chang Cheng) яна ваҳимали баёнот билан чиқди. Унинг сўзларига кўра, компаниянинг навбатдаги смартфони якка кристалли Snapdragon 855 чипига эга илк 5G-қурилма бўлади.\nЎҚИНГ: Qualcomm смартфонлар учун дунёдаги илк 5G-модулини намойиш қилди\nСўнгги маълумотларга қараганда, Snapdragon 855 русумли флагман процессорни оммавий ишлаб чиқариш деярли икки ойча аввал бошланган. Лекин унинг базасидаги биринчи смартфонни Sony тақдим этиши кутилаётганди. Huawei ҳамда OnePlus эса 5G тармоғини қўллаб-қувватловчи смартфонларини 2019 йилнинг иккинчи чорагидагина намойиш қилишлари маълум.\nАммо шуниси ҳам борки, жорий йилнинг баҳоридаги шов-шувлардан сўнг Lenovo компаниясига ва Чанг Ченгга ишониш қийин бўлиб қолган. Улар ўшанда Lenovo Z5 смартфонининг сохта суратлари, 4 терабайтлик флэш-хотираси ва бошқа хусусиятлари ҳақидаги ёлғон хабарлари билан жамоатчиликнинг эътиборини ўзларига қаратишган.\nЎҚИНГ: «Алдоқчи» Lenovo Z5 барибир рекорд ўрнатди! Энди Mi 8 ва Honor Play’нинг аҳволини кўринг...\n#5G #Lenovo #Android смартфон #хабарлар #янги технологиялар


Қарзга доир аҳкомлар ҳақидаги боб – Islom Nuri\nҚарзга доир аҳкомлар ҳақидаги боб\nҚарзнинг луғавий маъноси – узиш ва кесишдир, чунки, қарз берувчи қарз олувчига ўз молидан узиб беради.\nШаръий таърифи эса – молни ундан фойдаланиб, кейин ўрнига қайтариб берадиган одамга бериш, демакдир.\nУ меҳр-мурувват турларидан бўлиб, Расулуллоҳ соллаллоҳу алайҳи ва саллам уни «маниҳа» (саховат, марҳамат) деб атаганлар (Бухорий (2629-2634) ва Муслим (1019-1020 ) Абу Ҳурайра розияллоҳу анҳудан ривоят қилганлар).\nҚарз бериш мустаҳаб ва савоби улуғ ишлардан.\nعَنِ ابْنِ مَسْعُودٍ، أَنَّ النَّبِيَّ صَلَّى اللهُ عَلَيْهِ وَسَلَّمَ، قَالَ: «مَا مِنْ مُسْلِمٍ يُقْرِضُ مُسْلِمًا قَرْضًا مَرَّتَيْنِ إِلاَّ كَانَ كَصَدَقَتِهَا مَرَّةً.»\nРасулуллоҳ соллаллоҳу алайҳи ва саллам айтганлар: «Қай бир мусулмон бир мусулмонга икки марта қарз берса, унга бир марта садақа қилгандек бўлади» (Ибн Можа (2430) Ибн Масъуд розияллоҳу анҳудан ривоят қилган).\nАйтишларича, қарз бериш садақа қилишдан кўра афзалроқ. Чунки, фақат муҳтож одамгина қарз сўрайди.\nعَنْ أَبِي هُرَيْرَةَ، قَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: «مَنْ نَفَّسَ عَنْ مُؤْمِنٍ كُرْبَةً مِنْ كُرَبِ الدُّنْيَا، نَفَّسَ اللهُ عَنْهُ كُرْبَةً مِنْ كُرَبِ يَوْمِ الْقِيَامَةِ.»\nСаҳиҳ ҳадисда айтилади: «Ким бир мўминдан дунё ғамларидан бир ғамни аритса, Аллоҳ ундан қиёмат кунининг ғамларидан бир ғамни аритади» (Муслим (2699) Абу Ҳурайра розияллоҳу анҳудан, Бухорий (2442) Ибн Умар розияллоҳу анҳумодан шу маънода ривоят қилганлар).\nҚарз бериш маъруф амалдир, бу билан мусулмон кишининг қийинчилигига барҳам берилади, ҳожатини ўталади.\nҚарз сўраш макруҳ бўлган сўраш (тиланиш) турига кирмайди. Расулуллоҳ соллаллоҳу алайҳи ва саллам ҳам қарз олганлар (Бухорий (2630) ва Муслим (1771) Анас розияллоҳу анҳудан ривоят қилганлар).\nҚарз саҳиҳ-яроқли бўлиши учун қарз берувчи кишининг молни ихтиёрий бера оладиган кишилардан бўлиши шарт қилинади, яъни, масалан, етимнинг валийси етимнинг молидан қарз бериши дуруст бўлмайди.\nШунингдек, қарзга берилажак мол кейин унинг бадали эгасига қайтарилиши мумкин бўлиши учун унинг миқдори ва сифатини билиш шарт қилинади. Қарзга олинган мол қарздорнинг зиммасидаги бировнинг ҳаққи бўлиб қолади ва имкони бўлиши билан, кечиктирмасдан уни эгасига қайтариши фарз бўлади.\nҚарз берувчи қарз олувчига берган қарзига қўшимча тўлов беришини шарт қилиши ҳаром бўлади. Уламолар ижмоъларига кўра, қарзга қўшимчани шарт қилиш ва уни олиш рибо бўлади. Ҳозирги пайтда банкларнинг фойда эвазига қарз беришлари очиқ рибодир. Хоҳ у истеъмолга оид қарз бўлсин, хоҳ уларнинг ибораси билан айтганда, ривожлантиришга (тараққиётга) оид қарз бўлсин, фарқсиздир. Қарз берувчи – хоҳ банк бўлсин, хоҳ шахс бўлсин, хоҳ ширкат (компания) бўлсин – берган қарзига шартлашилган қўшимчани олиши жоиз эмас. Бу қўшимчани қандай ном билан номламасинлар, хоҳ, фойда деб, хоҳ совға деб, хоҳ уй-жойда яшаб туриш деб, хоҳ машинани миниб туриш деб номланган бўлмасин, модомики, шу қўшимча ёки шу ҳадя ёки шу фойдаланиш шартлашиш орқали келган бўлса, мумкин бўлмайди.\nҲадисда келганки: «Фойда олиб келган ҳар қандай қарз рибодир» (Байҳақий (5/350) Фазола ибн Убайд розияллоҳу анҳудан ривоят қилган).\nعَنْ أَنَس بْن مَالِكٍ قَالَ: قَالَ رَسُولُ اللَّهِ صَلَّى اللهُ عَلَيْهِ وَسَلَّمَ: «إِذَا أَقْرَضَ أَحَدُكُمْ قَرْضًا، فَأَهْدَى لَهُ، أَوْ حَمَلَهُ عَلَى الدَّابَّةِ، فَلَا يَرْكَبْهَا وَلَا يَقْبَلْهُ، إِلاَّ أَنْ يَكُونَ جَرَى بَيْنَهُ وَبَيْنَهُ قَبْلَ ذَلِكَ.»\nАнас розияллоҳу анҳудан ривоят қилинган марфуъ ҳадисда айтилади: «Сизлардан бирингиз қарз берган бўлса, сўнг (қарз олган киши) унга ҳадя берса, уни қабул қилмасин ёки уловга миндирса, уни минмасин! Фақат ўрталарида илгаридан жорий бўлиб келган иш бўлса (майли)» (Ибн Можа (2432) ривояти). Бу ҳадиснинг бошқа кўплаб шоҳидлари (яъни, қўллаб-қувватловчилари) ҳам бор.\nعَنْ عَبْدِ اللَّهِ بْنِ سَلاَمٍ رَضِيَ اللَّهُ عَنْهُ، قَالَ: «إِنَّكَ بِأَرْضٍ الرِّبَا بِهَا فَاشٍ، إِذَا كَانَ لَكَ عَلَى رَجُلٍ حَقٌّ، فَأَهْدَى إِلَيْكَ حِمْلَ تِبْنٍ، أَوْ حِمْلَ شَعِيرٍ، أَوْ حِمْلَ قَتٍّ، فَلاَ تَأْخُذْهُ فَإِنَّهُ رِبًا.»\nАбдуллоҳ ибн Салом розияллоҳу анҳу айтади: «Агар сенинг бир кишида ҳаққинг бўлса, у сенга бир кўтарим сомон ё бир кўтарим арпа ё бир кўтарим йўнғичқа ҳадя қилса, уни олмагин. Чунки, у рибодир» (Бухорий (3814) ривояти). Бу сўз ҳам марфуъ ҳадис ҳукмида бўлади. Бинобарин, қарз берган киши қарздоридан на ҳадя, на бошқа бирон фойдаланишни – агар шу нарса берган қарзи туфайли бўлса – қабул қилиши жоиз бўлмайди. Чунки, қарз муҳтож кишига мурувват ақди-битимидир ва Аллоҳга қурбат (яқинлик) ҳосил қилишдир. Агар унда зиёдаликни шарт қилса ёки қасд қилса ва шунга интилса, қарзни ўз ўрнидан, яъни, қарз сўровчининг ҳожатини чиқариб, Аллоҳга қурбат ҳосил қилишдан қарздордан фойдаланишга айлантирган бўлади, у ҳолда бу иш қарз бўлмай қолади.\nМусулмон киши бунга ҳушёр қараши ва эҳтиёт бўлиши, қарз беришида ҳам, бошқа солиҳ ишларида ҳам ниятини холис қилиши лозим. Чунки, қарздан мурод моддий ўсиш эмас, маънавий ўсишдир. У муҳтожнинг ҳожатини раво қилиш ва дастмояни яна қайтариб олиш билан Аллоҳга қурбат ҳосил қилишдир. Агар қарз беришдан мақсад шу бўлсагина, Аллоҳ молга барака ва покиза ўсиб-кўпайишни туширади.\nШуни яхши билиб олиш керакки, қарздордан олиш мумкин бўлмайдиган зиёдалик шарт қилиб қўйилган зиёдаликдир. Масалан: «Мен сенга шунча миқдорда қарз бераман, шарти шуки, сен уни шунча қўшимчаси билан қайтарасан» ёки «ҳовлингдан ёки дўконингдан менга жой берасан» ёки «менга фалон нарсани ҳадя қиласан» деб шарт қилинган қарздир.\nЁки оғзаки айтилмаса ҳам, кўпайтириб олишга қасд қилиш ёки шунга интилиш ҳаракатлари ҳам мамнуъ ва қайтарилгандир.\nАммо, агар қарз олган киши ўзи хоҳлаб ва кўнглидан чиқариб, қарз берган кишининг шартисиз, қасдисиз ва интилишисиз, бирон нарса қўшиб берса, уни олишнинг зарари йўқ. Чунки, бу қарзни чиройли адо этиш жумласидан саналади. Пайғамбар соллаллоҳу алайҳи ва саллам бировдан туя қарзга олиб, кейин олганларидан яхшироғини қайтариб бердилар ва:\n«فَإِنَّ خَيْرَكُمْ أَحْسَنُكُمْ قَضَاءً»\n«Яхшиларингиз (қарзини) чиройлироқ адо қилувчиларингиздир», дедилар (Бухорий (2306) ва Муслим (1601) Абу Ҳурайра розияллоҳу анҳудан ривоят қилганлар). Бу эса урф-одатда ва шариатда мақтовли бўлган улуғ ахлоқлар жумласидан бўлиб, фойда олиб келадиган қарз жумласидан саналмайди. Чунки, бу қарз берувчи томонидан шарт қилинмаган ва қасд қилинмаган, балки, қарздор томонидан қилинган ихтиёрий иш эди.\nШунингдек, агар қарздор қарз берувчига ундан қарз олишидан олдин ҳам қилиб юрган одатий бир инъом-эҳсонини қилса, уни бундай қилишга ундан олган қарзи ундамаган бўлса, унинг берганини олишнинг зарари йўқ.\nҚарздор зиммасидаги қарзини адо қилишга, имкони бўлганидан сўнг уни кўп чўзмасдан ва кечиктирмасдан эгасига қайтаришга ҳаракат қилиши лозим. Чунки, Аллоҳ таоло: «Эҳсон-яхшиликнинг жазоси-мукофоти фақат яхшиликдир», дейди (Раҳмон: 60).\nБаъзи одамлар умуман ҳақ-ҳуқуқларга, хусусан қарз ишига жуда бепарво\nқарайдилар. Бунинг оқибатида эса жуда кўп одамлар бировларга қарз бериш ва\nмуҳтожларга енгиллик яратиб беришдан тўхталиб қоладилар. Шундан кейин муҳтожлар\nрибовий-судхўр банкларга боришга ва улар билан Аллоҳ таоло ҳаром қилган\nмуомалаларни қилишга мажбур бўлишади, чунки улар қарзи ҳасана берадиган одамни\nтопишолмайди. Қарз берувчилар эса қарзни чиройли адо қиладиган одамни\nтопишолмайди. Шундай қилиб, одамлар ўртасида яхшилик ва мурувват кўтарилиб


Vatanda.Com » Кизикарли маълумотлар » Эртакнамо Монако князлигининг диққатга сазовор масканлари ва у ҳақидаги қизиқарли маълумотлар\nМонако князлиги - Жанубий Европада, Ўрта денгиз соҳилидаги давлат. Пойтахти – Монако шахри бўлиб, князликда асосан, монегасклар, италянлар яшайди.\nМилоддан аввалги 10-1 асрларда Монако ҳудудида финикий, кейинроқ юнон манзилгоҳлари бўлган, Милоддан аввалги 1-асрда Монакода римликлар, кейинчалик араблар, милодий 11-асрнинг 2- ярмида генуяликлар ҳукмронлик қилган. 1419 йилдан Монако мустақил князликка айланган, 1524 йилдан эса Испания, 1961 йилдан Францийа протекторати ҳисобланган. Францийа инқилоби натижасида Монакода князлик ҳокимияти ағдарилиб, мамлакат Францийага қўшиб олинган. 1814 йилги Париж сулҳи Монако князлигини тиклади, Вена конгресси қарори билан Монако Сардиния қироллиги протекторатига айланди. 1993 йилдаМонако БМТнинг тенг ҳуқуқли азосига айланган.\nМонако князи саройи\nЕвропа монархларидан фарқли равишда Монако князлари700 йилдан бери ўз қароргоҳларини ўзгартиришмаган. Бугунги кунда княз ва унинг оиласи айнан шу ерда истеъқомат қилади.\nОдатда сарой деган сўзни эшитганингизда эртаклардаги каби ҳайбатли бинони тасаввур қиласиз. Аммо Монако саройининг кўриниши бундан бироз фарқ қилади. У қўшни Испания ва Италия архитектурасидан илҳомланган ҳолда қурилган.\nКнязликнинг қадимий пойтахти бўлмиш Монако-Вилл шаҳри Сент-Антуан қоясида жойлашган бўлиб, бу ерда 11 та қадимги бинолар ҳам бор. Ҳудудда туристлар князлик саройининг тарихий архиви, Қадимги Монако музейи ва Мум ҳайкаллар музейи билан танишишлари мумкин.\nМонте-Карлодаги япон боғи\nШаҳардаги япон боғи ҳам диққатга сазовор масканлардан бири ҳисобланади. Монако табиати ва иқлими мўтадил бўлгани учун Япониядан олиб келинган ўсимликлар бу ерда жуда чиройли бўлиб ўсади. Боғ табиат билан ёлғиз қолишни истаганларга ҳуш келиши аниқ.\nБу Монакодаги яна бир қадимий туман бўлиб, унинг асосий масканларидан бири бандаргоҳ қисми саналади. Ҳудудда қадимги саройлар ҳам, бизнес-кварталлар, банклар, бутиклар ҳам бор.\nШахзода Ране ИИИ нинг автомобиллар музейи\nФонвейнинг энг асосий жойларидан бири – Рене ИИИ га тегишли бўлган қадимги автомобиллар жойлаштирилган савдо маркази саналади. Ушбу камёб ретро автомобиллар мазкур соҳа ишқибозларини эс ҳушидан айиради.\nМонако князлиги дунёдаги энг кичик мамлакатлар қаторида Ватикандан кейин иккинчи ўринда туради.\nМонаконинг умумий майдони 2 квадрат километрга тенг.\nМонако князлиги ўта кичик аммо фаровон мамлакат.\nМонакода истеъқомат қилувчи ҳар бешинчи одам –хорижликдир.\nАгар Монакодаги сулола бирор сабаб билан йўқолиб кетса, давлат бошқаруви Францийанинг қўлига ўтади.\nКнязликни ташқи душманларидан Францийа ҳимоя қилади.\nМонакода фақатгина битта университет бор.\nКнязликнинг бутун ҳудуди бўйлаб кузатув камералари ўрнатилган.\nМонако князлигининг тарихи 1215 йилдан бошланган.\nМонако Евроиттифоқ таркибига кирмайди.\nМамлакатда ўртача умр давомийлиги 90 йилни ташкил қилади.\nМонаконинг туб аҳолиси давлатга солиқ тўлашдан озод қилинган.\nБир сўз билан айтганда Монакони шаҳар-мамлакат дея аташ мумкин.


Наргиза Қувончева2021-05-27T16:36:21+05:0027 May, 2021|“Йилнинг энг фаол журналисти – 2021”, Матбуот|\n*Байрам йўқламасида: Қоровулбозор тумани\nСАНОАТ ТУМАНИНИНГ ТАРАҚҚИЁТ ОМИЛЛАРИ\nИнвестицион лойиҳалар самараси\nМамлакатимизда сўнгги йилларда тадбиркорликни ривожлантириш, инвестиция жалб қилиш ва бизнесни юритиш учун қулай муҳит яратиш, тадбиркорларнинг қонуний манфаатларини ҳимоя қилиш бўйича кенг кўламли ишлар амалга оширилмоқда. Жумладан, иссиқхоначилик фаолияти бўйича амалга оширилаётган ишларнинг салмоғи ортиб бормоқда.\nТумандаги “Навбаҳор” маҳалла фуқаролар йиғини ҳудудида “Турон банк” АТБ томонидан 50 гектар майдонда лойиҳа қиймати 79 миллиард сўм бўлган, барча қулайликларга эга (газ, электр энергияси, сув), лимончиликка ихтисослаштирилган иссиқхона (лимонария) ташкил этилади. Унда ҳар бир тадбиркорлик субъекти учун 50 сотихдан ер майдони ажратилиши кўзда тутилган.\nБунда “Турон банк” АТБ томонидан тақдим этиладиган 18 фоизли имтиёзли кредитнинг 9 фоизи тадбиркорларни қўллаб-қувватлаш жамғармаси томонидан қоплаб берилади. Ушбу лойиҳа жорий йил 1 октябрига қадар тўлиқ амалга оширилиб, тадбиркорлик субъектларига топширилиши режалаштирилган. Бунинг натижасида 350 та доимий иш ўрни яратилади.\nҚоровулбозор анорлари жаҳон бозорига чиқади\nБугун мамлакатлар ўртасидаги инвестициявий ҳамкорлик барқарор иқтисодий ўсишни таъминлашнинг муҳим омили бўлиб хизмат қилмоқда. “АБС Қоровулбозор” масъулияти чекланган жамияти раҳбари, хорижий инвестор Н.Ниаматуллоҳ томонидан “Жарқоқ” маҳалла фуқаролар йиғинида анор етиштириш бўйича йўлга қўйилаётган лойиҳа мазкур йўналишдаги навбатдаги ташаббуслардан биридир.\nЛойиҳанинг умумий қиймати 125 минг долларга тенг бўлиб, маҳсулотнинг 80 фоизини экспортга, 20 фоизини ички бозорларга йўналтириш ҳамда 15 нафар фуқаронинг бандлиги таъминлаш кўзда тутилган.\nИнвесторнинг таъкидлашича, етиштириладиган анор тури фақатгина Афғонистон ҳамда Яман давлатларида мавжуд бўлиб, экспортбоп турлардан бири саналади.\nФаррух “Шуҳрат”ли бўлди\nТуманда ёш тадбиркорлар ташаббусларини қўллаб-қувватлашга ҳам алоҳида эътибор қаратиб келинмоқда. Ўз навбатида, улар томонидан ҳудуд ижтимоий-иқтисодий салоҳиятини ривожлантиришга йўналтирилган йирик лойиҳалар ҳаётга татбиқ этилмоқда. Ана шундай лойиҳа таъсисчиларидан бири, ёш тадбиркор Фаррух Бекмурзаев қиймати 1 миллион 650 минг доллар бўлган “Паррандачилик кластери”ни ташкил этиш бўйича ишларни давом эттирмоқда.\nҲозирда ушбу лойиҳанинг 4 та объектида қурилиш ишлари ниҳоясига етмоқда. Унда 250 мингга яқин парранда жойлаштирилиши кўзда тутилган. Лойиҳа тўлиқ қувватда ишга тушгандан сўнг, 100 га яқин янги иш ўрни яратилиши режалаштирилган.\nФаррух, ёш бўлишига қарамасдан, вилоят Кенгаши депутати. У ўзи сайланган округ аҳолиси турмуш шароитларидан доимо хабардор. Айниқса, пандемия шароитида даромад манбаидан ажралиб қолган аҳолини моддий жиҳатдан қўллаб-қувватлашда ўз тенгдошларига ўрнак бўлиб келмоқда.\nБугунги кунда Фаррух Бекмурзаев раҳбарлик қилаётган “Қоровулбозор нур обод” масъулияти чекланган жамияти тасарруфидаги ишлаб чиқариш объектларида юзлаб қоровулбозорликлар фойдали меҳнат билан шуғулланиб, оила моддий таъминотига эга бўлишмоқда.\nЁш тадбиркорнинг бу каби ташаббуслари давлатимиз томонидан муносиб тақдирланди. Жорий йил Мустақиллик байрами арафасида у Президентимиз Фармонига кўра, “Шуҳрат” медали билан мукофотланди.\nДавр билан ҳамнафас фермер\nДавлатимиз томонидан олиб борилган оқилона сиёсат мевасини “Бўзачи” МФЙ ҳудудидаги Воҳид Икромов раҳбарлик қилаётган “Замир Омон” фермер хўжалиги мисолида ҳам яққол кўриш мумкин.\nХўжаликка қарашли ернинг 52 гектарида дон, 27 гектарида эса пахта етиштирилиши белгиланган. Омилкорлик билан иш юритаётган фермер қўшимча даромад олиш мақсадида ғалладан бўшаган майдоннинг 7 гектарида кечки пахта, 45 гектарида эса кунгабоқар парвариш қилмоқда.\nФермер хўжалиги кўп тармоқли бўлиб, бу ерда етиштирилган кунгабоқар маҳсулотлари қайта ишланади. Ундан ўсимлик ёғи ҳамда чорва моллари учун озуқа маҳсулотлари олиш режалаштирилган. Шу мақсадда фермер Хитой Халқ Республикасидан 62 минг долларлик ишлаб чиқариш линиясини сотиб олиш ҳаракатида.\nФермер 2019 йилда кредит ва ўз маблағлари ҳисобидан 920 миллион сўмга 50 бош наслли молларни сотиб олган эди. Жорий йилда эса сотиб олинган 85 та наслли ҳамда маҳаллий моллар ҳисобига улар сони 239 тага етказилди. Тадбиркор чорваларидан олинган сут ҳажми 500-600 литрга тенг бўлиб, ҳозирда маҳсулот Бухоро шаҳридаги сутни қайта ишлаш корхоналарига етказиб берилмоқда. Эндиликда тадбиркор сутни қайта ишлаш цехини ишга тушириш ҳаракатида.\n– Биз бу даражага осонликча эришмадик. Бу, аввало, мустақиллигимиз шарофатидан. Давлатимиз раҳбари томонидан бизларга кўрсатилаётган эътибор ва ғамхўрлик бизни астойдил меҳнат қилишга, изланишга, ҳаракатга чорламоқда, – дейди Воҳид Икромов.\nЁш спортчиларга ғамхўрлик\nМамлакатнинг тараққиёт йўли, юртнинг жадал ривожланиши, муайян ютуқларга эришиши, халқнинг фаровон бўлиши ўша давлатда ёшлар таълим-тарбияси ва келажагига бериладиган эътибор билан чамбарчас боғлиқ. Шу маънода, Ўзбекистонда ёшлар масаласи давлат сиёсатининг энг устувор йўналишларидан бири ҳисобланади.\nЎзбекистон Республикаси Президентининг 2020 йил 10 январдаги “2020-2022 йилларда Ўзбекистон Республикасининг ижтимоий ва ишлаб чиқариш инфратузилмасини ривожлантириш чора-тадбирлари тўғрисида”ги қарори ижросини таъминлаш бўйича туман болалар-ўсмирлар спорт мактабида 2075890640 сўмлик қурилиш-монтаж ишлари “TAYANCH QURILISH SERVIS” МЧЖ томонидан амалга оширилмоқда.\nТез орада мактаб жойлашган мажмуа тўлиқ таъмирдан чиқарилиб, фойдаланишга топширилади.\nГигант корхона истиқболлари\nМустақилликнинг илк йилларида мамлакатимиз тараққиёти кўп жиҳатдан ёқилғи-энергетика комплекси ривожига боғлиқ бўлиб қолган эди. Ана шундай мураккаб шароитда Бухоро нефтни қайта ишлаш заводининг барпо этилиши республикамиз тарихида муҳим воқеага айланди.\nЙиллар давомида заводда ишлаб чиқариладиган нефть маҳсулотларининг турларини кўпайтириш ҳамда уларнинг сифатини халқаро стандартлар талаби даражасига етказишга қаратилган дастурлар доимий равишда жорий этиб келинди. Натижада 2003-2004 йилларда юқори октанли этилланмаган АИ-80, АИ-91 ва АИ-95 маркали автомобиль бензинлари ишлаб чиқариш йўлга қўйилди. 2006-2008 йилларда эса маҳсулотнинг сифат кўрсаткичларини яхшилаш мақсадида экологик хавфсиз ЭКО дизель ёқилғисининг ёзги ҳамда қишки русумлари ишлаб чиқарила бошланди.\n2008 йилдан бошлаб лак-бўёқ корхоналари учун зарур ҳамда Ўзбекистон Республикаси Вазирлар Маҳкамасининг “Саноат кооперацияси асосида тайёр маҳсулотлар, бутловчи буюмлар ва материаллар ишлаб чиқаришни маҳаллийлаштириш дастури”га асосан С4-135/220 русумли углеводород эритгичи ишлаб чиқарилиши йўлга қўйилди.\n2007-2009 йилларда янги турдаги маҳсулот – “Боинг” ва “Аэробус” турдаги ҳаво лайнерлари учун мос ёқилғи ҳисобланадиган “Джет А-1” русумли ёқилғи ишлаб чиқариш бўйича ишлар амалга оширилиб, цехлар шунга мос равишда модернизация қилинди, “Джет А-1” русумли авиация ёқилғисини сақлашга мўлжалланган сиғимлар тайёрланди. Завод марказий таҳлилхонаси халқаро стандартлар бўйича синов ишларини амалга оширишга мўлжалланган замонавий таҳлил жиҳозлари ва асбоблари билан таъминланди. Натижада 2009 йилнинг август ойидан бошлаб заводда “Джет А-1” русумли авиация ёқилғисини ишлаб чиқариш йўлга қўйилди. Бугунги кунда “Ўзбекистон ҳаво йўллари” Миллий акционерлик компанияси ушбу ёқилғи билан барқарор таъминлаб келинмоқда.\n2011 йилда заводга қабул қилинадиган углеводород хомашёсининг вагон-цистерналардан тўкиб олиш жараёнини мукаммаллаштириш ва тезлаштириш мақсадида янги темир йўл эстакадаси ишга туширилди.\nБугун заводда Ўзбекистон истеъмолчилари учун автомобиль бензинлари, авиация ёқилғиси, дизель ёқилғиси, углеводород эритгичи, мазут, суюлтирилган газ, олтингугурт каби 15 дан кўп стратегик муҳим ёқилғи турлари ишлаб чиқарилмоқда. Ушбу нефть маҳсулотларини узлуксиз етказиб бериш билан завод ёқилғи-энергетика тармоғининг ривожланишига муносиб улуш қўшиб келмоқда.\nЗавод тўртта стандарт бўйича халқаро сертификатга эга. Жорий йил март ойида корхона Ўзбекистон тарихида биринчи марта Евро-4 ва Евро-5 синфидаги экологик тоза ва юқори сифатли дизель ёқилғисини ишлаб чиқаришни бошлади. “Евро-4” ва “Евро-5” дизель ёқилғиси маҳсулотларининг мувофиқлик сертификатига эга бўлди.\nКорхонанинг барқарор ишлаши ва ривожланиши кўп жиҳатдан унда фаолият юритаётган ходимларнинг касбий маҳоратига боғлиқ. Заводда ишлаб келаётган 846 нафар ёш ишчи-ходимлар (30 ёшга тўлмаган) учун кўплаб имкониятлар яратилган.\nКорхонанинг асосий ишлаб чиқариш фаолияти нефть ва газни қайта ишлашга ихтисослашган бўлиб, республикамиздаги бир қатор олий ва ўрта махсус ўқув юртларининг техникавий йўналишдаги мутахассисликлар битирувчилари бу ерда ишлаб чиқариш амалиётини ўтамоқда. Тошкент кимё-технология институти, Тошкент давлат техника университети, Губкин номидаги Россия нефть ва газ университети Тошкент филиали, Бухоро муҳандислик-технологиялар институти, шунингдек, Бухоро нефть ва газ саноати, Қоровулбозор саноат-транспорт коллежлари шулар жумласидандир.\nҲозирги кунда заводда Ўзбекистон Республикаси Президенти томонидан 2016 йил 28 сентябрда қабул қилинган “2016-2020 йилларда углеводород хомашёсини чуқур қайта ишлаш негизида экспортга йўналтирилган тайёр маҳсулотлар ишлаб чиқаришни кўпайтириш чора-тадбирлари тўғрисида”ги қарорига асосан ишлаб чиқарилаётган нефть маҳсулотлари сифатини жаҳон талаблари даражасига етказиш мақсадида технологик қурилмаларни модернизация қилиш ва қайта дастурлаш ишлари олиб борилмоқда.\n“Бухоронома” газетаси 2020 йил 12 сентябрь 64-сони\nЙил бошида газеталар неча нусхада чоп этилмоқда?\nТирикчиликнинг айби йўқми?\n“Устоз-шогирд”: энг асосийси иштиёқ ва истеъдод\nГазеталарда чоп этилган мақолани ўчириб бўлмайди\n“ШИФО-ИНФО” — тиббий маданият тарғиботчиси


ТОШПУЛАТ РАХМАТУЛЛАЕВ СОГДИАНА: Тўрт нафар америкалик ёзувчининг Самарқанд сафари\nУшбу сафар АҚШ Давлат департаменти ва АҚШнинг Тошкентдаги элчихонаси томонидан Халқаро ёзувчилар дастури шафелигида ташкил этилган. Сафар мақсади ҳақида сўз юритиб, элчихона ходими, шоир ва таржимон Аъзам Обидов қуйидагиларни уқтирди: “АҚШ Давлат департаментининг ёзувчи-элчилар дастури ижодкорларни бошқа мамлакатларга юбориш орқали ўзаро алоқаларни мустаҳкамлашга, адабий мулоқотлар ёрдамида халқларнинг бир-бирини тушунишни юқори поғонага кўтаришга қаратилган. Шу кунларда тўрт нафар ёзувчи бу вазифани бажариш учун Ўзбекистонга ташриф буюрган бўлса, бундан олдин спортчи-элчилар, мусиқачи-элчилар ҳам келиб, мамлакатларимиз ўртасидаги муносабатларни янада мустаҳкамлаш йўлида ўз ҳиссаларини қўшган эдилар”.\nСамарқанддаги учрашувда дастлаб чет тиллар институти ректори Шуҳрат Сирожиддинов сўз олиб, институтда хориж адабиётини ўрганиш бўйича амалга оширилаётган ишлар устида тўхталиб ўтди. Жумладан, ўқув юртида бадиий таржимага катта эътибор қаратилаётганлиги, чет эллик, жумладан, америкалик шоир ва ёзувчилар асарларини ўзбек тилига таржима қилиш ҳамда ўзбек ижодкорларининг асарларини инглиз тилиги ўгириш йўлидаги саъй-ҳаракатлардан мисоллар келтирди.\nИнститутнинг катта ўқитувчиси, таржимон Динара Султонова ушбу гапларни тасдиғи сифатида Алишер Навоий ғазалларини инглиз тилида ўқиб берди. У таржимани ўзи бажарганлигини қайд этиб, бадиий таржима бўйича институтда бир гуруҳ ёшлар қунт билан изланишлир олиб боришаётганлигини таъкидлади.\nАмерикалик ёзувчилар эса ўз чиқишларида ижодкорнинг жамиятдаги ўрни хусусида, адабий алоқаларнинг халқлар ўртасида дўстлик ўрнатишда кўприк бўла олиши тўғрисида сўз юритишди. Уларнинг ҳар бири ўз ижоди ҳақида гапириб берди. Кристофер Меррилл бундан аввал ҳам Ўзбекистонда бўлганлигини ва шеърлари ўзбек тилига таржима қилинганлигини мамнуният билан қайд этди. Энн Ҳуд, Стивен Куусисто, Чинело Окпаранта эса бу уларнинг юртимизга биринчи сафари эканлигини, шу орқали нафақат бу ердаги адабий муҳит билан, балки одамлар, урф-одатлар, тарихий обидалар билан ҳам яқиндан танишиш имконияти туғилганлигидан ниҳоятда хурсанд бўлишганлигини уқтиришди.\nМеҳмонлар самарқандлик ёзувчи ва публицист Нусрат Раҳмат билан учрашдилар. Улар бир кун аввал Тошкентда Ўзбекистон ёзувчилар уюшмасида бўлиб ўтган учрашувни эслаб, ундан яхши таассурот олганликларини уқтиришди. Улар жойлардаги адабий жараён билан ҳам қизиқишаётганликларини, шу сабабли вилоятда туриб ижод қилаётган адиб билан бўлаётган бевосита мулоқот айни муддао эканлигини қайд этишди. Урашув давомида маҳаллий шоир ва ёзувчилар учун яратилган имкониятлар, улар ижодининг йўналишлари каби масалалар атрофида суҳбат бўлиб ўтди.\nНусрат Раҳмат асарлари, уларда кўтарилган мавзулар ҳам америкалик ёзувчиларни қизиқтирди. Ўз навбатида, адиб замонавий Америка адабиёти ҳақида ўзбек тилида етарлича маълумот йўқлигини, ҳозирда ижод қилаётган ёзувчи ва шоирлар асарларини ўзбек тилига таржима қилиш масаласи долзарблигини қайд этди. У АҚШда шоир ва ёзувчилар асарларини чоп этиш қандай йўлга қўйилганлиги ва интернет ривожланган бир вақтда ноширлик ва матбаа ишлари қай аҳволда эканлиги билан қизиқди.\nКристофер Меррилл АҚШда ёзувчи ва шоирлар асарларини нашр эттириш учун ўз истеъдоди ва имкониятларига қараб, турли йўллардан фойдаланиши мумкинлигини уқтириб, шундай деди: “Деярли ҳар бир университет қошида босмахона мавжуд, хусусий босмахоналар ҳам сон-саноқсиз. Катта шаҳарларда эса йирик нашриёт уйлари бўлиб, уларда асар чиқариш учун кучли рақобат мавжуд, яъни асар юқори савияда ёзилган бўлиши лозим. Адиб ва нашриёт ўртасида адабий агент иш олиб боради, жумладан у қалам ҳақи, асарнинг тиражи каби масалаларни ҳал этади”. Маълум бўлишича, икки томон келишиб, шартнома тузгандан кейин нашриёт уйи муалллифга унги тегишли қалам ҳақини олдиндан тўларкан.\nАмерикалик меҳмонлар Регистон ансамбли билан танишиб чиққандан сўнг уларни суҳбатга тортдим. Стивен Куусисто шоир сифатида Шарқ поэзиясига қизиқиши баланд эканлигини уқтириб, унинг ўзига хос сеҳри борлигини қайд этди. Румий, Хайём, Ҳофиз, Навоий буюк сиймолар номлари ўзига яхши таниш эканлигини таъкидлади.\nЭнн Ҳуд талаба ёшлар билан бўлган учрашувдан тўлқинланганлигини яширолмади. Айниқса, ёш бир қизнинг бадиий ижодни назарда тутиб, “Сиз учун шакл бирламчими ёки мазмун”, деган саволи менга маъқул бўлди. Демак, шу пайтдан унинг ижодга катта қизиқиш ва масъулият билан қараётганлиги кўриниб турибди.\nЧинело Окпаранта эса унга самарқандлик ёшларнинг таржима масаласидаги қизиқишлари маъқул бўлганлигини уқтирди. “Агар таржима йўлга қўйилса, биз ўзбек адабиётини ўрганардик, сизларда америкалик ижодкорлар асарлари билан яқиндан тинишиш имкони туғиларди, – деди у. – Шу орқали адабий алоқаларимиз мустаҳкамланиб борарди”.\nУшбу фикрни давом эттириб, Кристофер Меррилл ёзувчилар маълум маънода тинчлик элчилари эканлигини ва ўзи раҳбарлик қилаётган Халқаро ёзувчилар дастури ташкилотини ана шу элчиликнинг модели сифатида талқин этиш мумкинлигини уқтирди.\nСуратларда: меҳмонлар Регистон майдонида; Чет тиллар институтида; Н.Раҳмат билан учрашув.\nАвтор: Тошпулат Рахматуллаев на 20:18


Жамият 15:30 / 16.05.2019 1980\nШу кунларда Ўзбекистон Республикаси соғлиқни сақлаш вазири Алишер Шодмонов бошчилигидаги делегация Корея Республикасида бўлиб турибди. Ташрифдан кўзланган мақсад соғлиқни сақлаш тизими ва фармацевтика саноатини ривожлантиришда икки томонлама ҳамкорликни мустаҳкамлашдан иборат.\nТашриф доирасида Ўзбекистон Республикаси соғлиқни сақлаш вазири Корея Республикаси Соғлиқни сақлаш ва ижтимоий таъминот вазири Пак Нинг Ху билан учрашди. Мулоқот чоғида томонлар икки давлат раҳбарларининг яқинда бўлиб ўтган учрашувлари мамлакатларимиз ўртасидаги муносабатларни янада ривожлантиришга катта туртки бўлганини таъкидлашди. Юртимиздаги фармацевтика саноатининг инвестицион жозибадор жиҳатлари ҳақида батафсил маълумот берилди. Жумладан, инвесторлар учун қулай шарт-шароитлар ва имтиёзлар яратиш, хусусан, мамлакатимиздаги фармацевтика эркин иқтисодий зоналари ҳудудида маҳсулотларни ишлаб чиқариш учун кенг имкониятлар яратилаётгани қайд этилди.\n«Музокаралар якунида икки мамлакат соғлиқни сақлаш вазирлари тиббиёт соҳасида ҳамкорлик тўғрисида ўзаро англашув меморандумини имзоладилар. Шунингдек, Ўзбекистон соғлиқни сақлаш вазирлиги ҳамда Корея Республикасининг формацевтика ва биофармацевтика ишлаб чиқарувчилари ассоциацияси ўртасида англашув меморандуми имзоланди. Ушбу ҳужжатлар фармацевтика саноатини ривожлантириш ва соҳага инвестицияларни кенг жалб этиш, ишлаб чиқариш ва илмий-тадқиқот марказларини юртимизда ташкил қилиш борасидаги ҳамкорликни янада мустаҳкамлашга асос бўлади», дейилади Соғлиқни сақлаш вазирлиги Жамоатчилик билан алоқалар бўлими хабарида.


Роналду “As” ва “Sky Sports” журналисти Гильем Балаге “Реал” ҳужумчиси Криштиану Роналду ҳаёти ҳақида китоб ёзмоқда. Шу ҳафтада ана шу китобдан баъзи парчалар хориж оммавий ахборот воситаларида эълон қилинди, деб ёзмоқда Uff.uz сайти.\nҚуйида эътиборингизга ана ўша парчаларнинг таржимасини ҳавола этамиз.\n“Отам билан муносабатларим ёмон эди”\n“Менинг отам пиёниста эди. Мен уни бу аҳволда кўриб, жуда хафа бўлардим. Отам ичкилик балосидан қутилишини, ҳамма оталарга ўхшаб мен билан ўйнашини, мени эркалашини истардим. Албатта, кўп ичкилик ичишига қарамай, отамни яхши кўрардим. Аммо ҳеч қачон у билан орамизда самимий, очиқ-ойдин суҳбат бўлмаган. Ҳеч қачон. Балки бутун ҳаётим давомида фақат бир марта бўлгандир...\nОтам 2005 йил оламдан ўтди. У Лондондаги касалхонада оғир аҳволда ётганди. Мен ўшанда бош мураббийимиз сэр Алекс Фергюсонга: “Отамнинг ҳолидан хабар олиш учун унинг олдига кетмоқчиман”, - дедим. Ўша пайт мавсумнинг энг муҳим палласи эди. Шунга қарамай Фергюсон кетишимга рухсат берган. “Отангнинг олдида футбол ҳеч қандай қийматга эга эмас. Бемалол унинг олдига бориб, кўриб келавер”, - деб айтган. Сэр Алекснинг бу ишини ҳамиша қадрлайман.\n“Ўғлим iPhone 6 сўраган эди, унга рад жавобини бердим”\n“Ҳар доим ўғлим бўлишини орзу қилардим. 25 ёшлик пайтимда ёш ота бўлишни жуда ҳам истагандим. Бу истагим амалга ошди. Ўғлимни онасисиз, бир ўзим катта қилаётганимга келсак, бунинг ҳеч қандай муаммоли тарафини кўрмаяпман. Кўпчилик болаларнинг онаси ҳам, отаси ҳам йўқ.\nШу сабабли ўғлим отаси билан яшаётгани етарли деб ҳисоблайман. Мен ҳеч қачон ўғлимнинг онаси ҳақида ҳеч кимга ҳеч нарса айтмаганман. Бундан кейин ҳам айтмайман. Ўғлим катта бўлганида, унинг ўзига ҳаммасини тушунтириб бераман. Ётиғи билан. Умид қиламанки, ўғлим мени тўғри тушунади. Ўғлимнинг дунёга келиши ҳаётимни қаттиқ ўзгартириб юборди. Ўғлимнинг кулаётганини кўрсам, бу менга кучли руҳий қувват беради.\nЎғлим ҳам менинг йўлимдан бориб, ҳужумчи бўлишини, кўплаб голлар киритишини истардим. Аммо унга кўпроқ дарвозада туриш ёқади.\nАлбатта, ўғлимнинг тарбиясига катта аҳамият қаратаман. Катта, юмшоқ тўшакларда ухласа, ҳар куни нонуштага йогурт ва меваларни тановул қилса, отасининг гаражида қимматбаҳо машиналар турса, талтайиб кетиши ҳеч гап эмас. Яқинда ўғлим мендан iPhone 6 олиб беришимни сўради. Мен унга рад жавобини бердим.\nКейин эса телефонни нима қилишини сўрадим. “Сизга қўнғироқ қилиб туриш учун, дада”, - деди ўғлим. Мен эса бунинг учун бувисининг телефонидан фойдаланиши мумкинлигини айтиб ўтдим. Албатта, ўғлимни туну кун назорат остида ушлаб тура олмайман. Аммо етарлича таълим ва тўғри тарбия бериш – отанинг ўғлига ҳадя қилиши мумкин бўлган энг яхши совға деб ҳисоблайман.\n“Месси билан рақобат борасида ортиқча ташвишга тушмайман”\n“Мен Месси билан рақобатлашиш борасида ортиқча ташвиш чекмайман. Сўнгги 8 йил давомида ўзимнинг энг юқори даражамни намойиш қилиб келмоқдаман. Яна шундай бирорта футболчини менга кўрсата оласизми?\nДунёнинг энг яхши футболчиси билан иккинчи ўринда ўйинчи ўртасидаги фарқ – майда деталларда. Масалан, қўлга киритадиган совринларингга ҳам кўп нарса боғлиқ. Балки сиз Мессини энг зўр деб ҳисобларсиз. Яна кимдир Иньестани биринчи ўринга қўяди. Мен эса ўзимни энг зўр футболчи деб биламан.\nУмуман олганда, унчалик камтар инсон эмасман. Буни тан оламан. Аммо футболчи сифатида ўсиб бориш учун ўрганишдан ҳеч қачон бўйин товламайман. Бу борада бошқаларнинг фикрини эшитишга, улардан нимадир ўрганишга интиламан. Менга бошқа спорт турларини томоша қилиш, бошқа спортчиларнинг ҳаракатларидан ўзим учун фойдали бирор жиҳатни ўрганиш ёқади”.\n09:54 Роналду: Ўғлим менга Бэйлдан секинроқ югуришимни айтди


Россиядаги портиллаш бўйича ҳибсга олинган Азимовларнинг отаси Путинга мурожаат қилди – mulkdor.com\nРоссиядаги портиллаш бўйича ҳибсга олинган Азимовларнинг отаси Путинга мурожаат қилди\nMarch 28 2019, 12:03 Инсон ҳуқуқлариРоссияСиёсатЯнгиликларҚирғизистон\nЖалолобод шаҳрининг яшовчиси Ахрол Азимов Россия президенти Владимир Путинга мурожаат қилиб, икки ўғли Акром ва Аброр Азимовларнинг ишини ҳолис қаралишига ёрдам беришини сўранди. Бу ҳақда Азимовнинг ўзи Ўшда ўтказган матбуот анжуманида маълум қилди.\nУ 2017-йили Санкт-Петербург шаҳридаги метрода бўлган терактга фарзандларининг алоқаси йўқлигини айтиб, уларни бўшатишни сўранди.\nАхрол Азимов ўз мурожаатида жиноятга гумонланиб ҳибсга олинган ўғилларининг қийноққа солиш орқали тегишли қоғозларга имзо қўйдиришганини, ҳибс этилган кунлари тергов қоғозларида ёзилган саналари турли саналар бўлганини ёзган.\n2017-йили 3-апрелда Санкт-Петербургнинг метросида портлаш бўлган, натижада 15 киши ҳалок бўлиб, элликка яқин инсон жабрлангани ҳақида хабарлар тарқалган. Бирорта терористик ташкилот бу портлашни ўз зиммасига олмаган.\nКейинчалик Россиянинг ФСБ ҳизмати «терактни Қирғизистонда туғилган, Россия фуқароси, 22 ёшдаги ҳудкуш Акбаржон Жалилов ташкиллаштиргани терговда аниқланди» деб эълон қилган. Уни ташкилотчиси сифатида Акбар ва Аброр Азимовлар ҳибсга олинган. Қирғизистонда туғилиб, сўнгра Россиянинг фуқаролигини олган ака-укалар ўзларига қўйилган айбни инкор қилиб келишмоқда.\n2019-йилнинг 25-февралидан бошлаб Санкт-Петербург шаҳрида Москва округи ҳарбий суди Ленинград округи ҳарбий судининг базасида метродаги воқеа бўйича ишни қарамоқда. Кейинги суд жараёни 2-апрелда Санкт-Петербург шаҳрида бўлиб ўтади.\nҲиндистонда келин-куёв чақалоқни тириклайин кўмиб ...\nҲиндистоннинг Шоҳжаҳонпур шаҳрида ота-она ўзининг янги туғилган чақалоғини тириклайин кўмиб ташлади деб, Daily Mail нашри ёзмоқда. Ҳиндистонлик қоҳинлар “қизингизнинг ичига ...\nЖамиятJanuary 23 2019, 07:01\nДавлат аҳолидан ер участкаларини қай ҳолатда олиб ...\nДавлат ва жамоат эҳтиёжлари учун ер участкаларини олиб қўйишнинг аниқ мезонлари белгиланди. Бу ҳақда Адлия вазирлигининг телеграммдаги «Ҳуқуқий ахборот» канали хабар берди. ...\nИнсон ...November 29 2018, 07:11


28 Sen 2016 8492\n“Опа, шу кунларда куёвингизнинг қадам олиши бошқача. Бирортасига илашиб қолганми, ишдан бери келмай қўйди. Менга ҳам, болаларига ҳам эътиборсиз. Нима қилсам экан?”. Синглисининг гапларини эшитиб, Саида ўйланиб қолди.\nБирор чора топмаса синглисининг оиласи бузилиб кетиши мумкинлигини ўйлаб, миясига келган фикрдан хурсанд бўлиб кетди: “Куёвни синглисига иситиш керак!”.\nОпа-сингил биргалашиб фолбиннинг олдига боришди. Ҳолатни тушунтиришганидан сўнг, фолбин аёл шакар, майиз, эрининг ички кийимларидан олиб келишни тайинлади. Дам солиб эрини иситиб беришини учун бир неча марта келишлари кераклигини айтди.\nУмида фолбинни олдига бир неча марта борганига қарамай, эрининг ўзидан тоборо узоқлашиб бораётганини, оиласидан хотиржамлик йўқолиб, фарзандларининг тарбияси ҳам оғирлашиб кетаётганини сезиб турарди. Ўтиб бораётган вақт фақат унинг зарарига хизмат қилаётган эди.\nФолбинни олдига бориб кетгазган вақтига, пулига қаттиқ ачинди. Аслида оиласидаги бу ҳолатларнинг асосий сабабчиси ўзи эканини кеч англади. Ишдан кечроқ қайтган эри ҳақида нотўғри гумонлар бориб, чарчаб турган одамга ҳар хил ҳақоратларни ёғдириб, ўзига бўлган ҳурмат ва муҳаббатни йўқотиб қўйганини, болаларининг олдида ҳам эрини беҳурмат қилганлиги боис хонадонидан, оиласида файзу-барокатни кўтарилганини узоқ мулоҳазалардан сўнг тушуниб етди. Афйсус, синган идишни ямаган билан, чегирмаси қолар экан... Калтабинлик билан қилинган бундай муомала эрининг оиласидан кўнглини совишига, ҳатто гулдек фарзандлари ҳам кўзига кўринмай, оиласини ташлаб кетишига сабаб бўлди.\nУмида ўз хатоларини тушиниб етди. Бироқ энди қандай қилиб бу хатоларни тўғирлаш, эрининг кўнглига қайндай йўл топиш мумкин?!\nАёлнинг энг асосий “иш жойи” – оила қўрғони! Фаолият юритаётган ҳар бир ишчи ўз устида ишилаб, ўсишга, ишини энг аъло даражада бажаришга ҳаракат қилиши лозим бўлганидек, аёл ҳам ўзининг рафиқалик, оналик, уй бекалик каби фаолиятларини юксак савияга кўтариши лозим. Оиласини мустаҳкамлиги, фарзандлари тарбияси, эрининг розилиги ҳаётидаги бош меъзон бўлиши лозим. Камчиликларини англагач ҳам, уларни тўғирлашга ҳаракат қилмай, “Қандай бўлсам шундайлигимча қабул қилишсин!” деб туриб олиш оқилалик эмас.\nБирор касалликни даволашдан олдин касалликни келиб чиқиш сабаблари ўрганилади. Сабаблари аниқ бўлгандагина касаллик тезда бартараф этилади. Шуни ҳам таъкидлаш лозимки, давони ҳам фақат халол йўллардан қидириш керак. Шундагина меҳр-муҳаббат билан мустаҳкам бўлган хонадонга Аллоҳнинг раҳмати ҳам ёғилиб туради.\n“Эрни иситиш”нинг ҳалол йўли Аллоҳ ҳалол қилган воситалар билан эрининг меҳрини қозонишдир. Эр уйига келганида хонадонининг тартибсизлиги, таом ўз вақтида тайёр бўлмаслиги, хотининг сочлари тўзиган, эгнидаги куйлагидан ёғ ҳиди келиб туриши, бунинг устига аёлининг тунд қиёфаси ҳар қандай эркакни уйидан, оиласидан безишига олиб келади.\nАллоҳ таоло Қуръони каримда марҳамат қилади: “Унинг аломатларидан (яна бири) – сизлар (нафсни қондириш жиҳатидан) таскин топишингиз учун ўзларингиздан жуфтлар яратгани ва ўртангизда иноқлик ва меҳрибонлик пайдо қилганидир. Албатта, бунда тафаккур қиладиган кишилар учун аломатлар бордир” (Рум, 21)\nОдатда, эркаклар ишхона, кўча ташвишларидан чарчаб, ҳаловат ва таскин илинжида оиласи бағрига қайтадилар. Аёл оқила, фозила ва тадбиркор бўлса, эркак учун уйи фароғат қасрига айланади. Чарчаб, асаби таранглашган эр уйига кириб келганида эшикни очган аёлининг кулиб турган чеҳраси, бир оғиз “Яхши бориб келдингизми?” деган ширин сўзи, ҳамма жойнинг озодалиги ва ширин таомнинг ёқимли иси, фарзандларининг гўзал ҳулқи эркакка ҳузур бахш этади. Ташвишлардан бир муддат бўлса ҳам узоқлашишига ёрдам беради.\nАёл эри учун уйида безаниши, ўзига оро бериши, тоза либослар кийиши, ёқимли ифорлар ишлатиши керак. Аёлидан, атрофдан ёқимли ислар таралиши эрнинг баҳри дилини очади. Афсуски, айрим аёллар тўй, базм, меҳмондорчиликка боргандагина энг сара либосларини кийиб, ўзларга оро берадилар. Буларнинг ҳаммаси ким учун, атрофдаги бегоналар учунми? Аслида аёл гўзаллигини кўришга энг ҳақли инсон аёлнинг эри.\nШу билан бирга аёлнинг эр ҳақларига тўла риоя қилиб, унга итоат этиши ҳам оиладаги келишмовчиликларни бартараф этиб, эр ва хотиннинг бир-бирларига меҳр-муҳаббатли бўлишларига сабаб бўлади.\nБир аёл Расулуллоҳ (соллаллоҳу алайҳи ва саллам)нинг ҳузурларига келиб: “Мен эрга тегмоқчиман. Эркакнинг хотин зиммасидаги ҳақи нима?”, деб сўради. У зот (алайҳиссалом): “Эринг сени хоҳлаган пайтида, туянинг устида бўлсанг ҳам, тушиб унинг истагини бажармоғингдир, овқатини пиширмоғинг, кийимларини ювмоғинг, нонини тайёрламоғингдир” (Ибн Можа ривояти), деб жавоб бердилар.\nАёлнинг эри учун қилган хизматларига ҳам ажру савоб берилади: эрининг куйлакларини ювиб, дазмоллаш, овқатини тайёрлашда ҳам аёлга ажр бор. Аёл ажрдан умид қилган ҳолда хизматларини сидқидилдан қилса хонадони обод, озода, ва файзли бўлади. Шу билан бирга оиласи тинч, турмуш ўртоғи садоқатли, фарзандлари солиҳ, солиҳа бўлишини истаган аёл доимо уларнинг ҳақига дуо қилиши лозим. Зеро, дуо ибодатнинг мағзи.\nСанаб ўтилган амалларда бардавом бўлган аёлга нисбатан эрининг муҳаббати зиёда бўлади, оиласига қаттиқ боғланиб қолади. Оиладаги соғлом муҳит, фарзандларига бераётган чиройли тарбия учун эрнинг кўнгли хотиржам бўлади. Бу эса аёлнинг эрининг рози қилиши учун энг яхши тадбирдир. Шундагина аёл нафақат эрининг, балки Аллоҳ таолонинг розилигини ҳам қозонади. Аёллиги, оналиги, бекалиги учун ҳам яқинларининг меҳрини қозонади, ҳам ажрларга сазовор бўлади, иншоаллоҳ!


23.11.2021 10:00 0 2618\nЎзбекистон шахмат федерацияси асосчиларидан бири, шахмат жонкуяри, ёшларнинг севимли устози Аҳмаджон Эркабоев 73 ёшида вафот этди.\nАҳмаджон Эркабоев 1948 йилнинг 1 августида Қўқон шаҳрида туғилган. Маълумоти олий, Тошкент политехника институти, Москва автомобил йўллари институти ҳамда Россия ички ишлар вазирлиги академияларида таҳсил олган.\nМеҳнат фаолиятини Ўзбекистон Республикаси Ички ишлар вазирлигида бошлаб, кейинчалик Тошкент шаҳар давлат автомобил инспекцияси ва Ички ишлар вазирлиги давлат автомобил назорати инспекциясида масъул лавозимларда ишлаган.\nА.Эркабоев 1990-1996 йилларда Ўзбекистон шахмат федерацияси президенти сифатида юртимизда ушбу ақл-идрок спорти ривожига ўзининг салмоқли ҳиссасини қўшган.\nУ шахмат бўйича уч карра фахрийлар ўртасида Ўзбекистон чемпиони ҳамда кўплаб ёш ва иқтидорли шахматчиларнинг устози саналади.\nМарҳумнинг жанозаси бугун, 23 ноябрь куни пешин намозидан кейин пойтахтимиздаги «Минор» жомъе масжидида бўлиб ўтади.\nЖамият 26/01, 16:58\nЖамият 26/01, 11:43\nМаданият 24/01, 08:39


ЎЗБЕК-ДА! « O'zbekiston ERK Demokratik Partiyasi\n29 December 2013 - 11:33\nТошкентдаги бир биродарим кеча чатта ёзиб қолди: пойтахтдаги тўйларда МЕВАЛАРНИ (!) ИЖАРАГА ОЛИШ удум бўлаётганмиш. Унинг айтишича, 12-14 кишилик столнинг қоқ ўртасига қўйилган банан, ананас, киви, мандарин, олма ва ҳоказо меваларни олиб, ейишга журъат этадиганлар кам эмиш. Чунки кўпчилик бу ноз-неъматлар ижарага олинганини билар экан. Яъни мевалар столга “тўкин-сочинлик ва бошқалардан кам эмаслик спектакли”ни ижро этиш учунгина қўйилар экан.\nБу “кўрсатнома”дан бехабар бўлган киши у-бу нарсага қўл теккизгудек бўлса, қўшни курсидагилар аввалига: “Қани, қани, олинг, олинг!” – деб жуда бир ёмон қараш қилишарканлар. Кейинчалик “спектакль”дан хабари борлар меҳмонлар оми меҳмонни шивирлаб огоҳлантиришар экан. Мен билан чатта ёзишган биродарим ана шундай ноқулай аҳволга тушиб қолган экан.\nЭнди шундай саволлар туғилади. Қурбинг етмаса, қарзга пул ва ижарага мева олиб, тўй қилиб нима қиласан?! Хўжакўрсинга ўтказиладиган бу томошаларни кимга кераги бор? “Келин билан куёв тўйхонага лимузин ва джипли кортежда келмаса, кейинчалик турмуши бахтсиз кечади ёки бефарзанд бўлишади” – деган шарт ёзилганмикан Аллоҳнинг бухгалтериясида?! Имкониятга яраша кичикроқ ва камсуқумроқ тўй қилинса, Аллоҳ норози бўладими?!\nЙўқ, норози бўлмайди, албатта. Лекин қўни-қўшни, маҳалла-кўй норози бўлиб, гап-сўз қилишади-да! Бизнинг ўзбекка эса Аллоҳнинг фикри эмас, халқнинг фикри муҳимроқ! Ана шундай “халқпарвар” ва “демократик” бир халқмиз биз, ўзбеклар.\nЎзбекларимизга ҳайрон қоламан: боласи ёки невараси ноннинг кўзга кўринмас ушоғини ерга туширса ёки оёғи билан босса, дарров: “Болам, тавба қил! Ноннинг ушоғи ҳам нон, уни исроф қилмайдилар” – деб тўғри койийдилар. Ленкин шу боласи ёки невараси катта бўлиб, 20-30 минг долларлик тўй қилса, 200 килограммлаб ош дамлаб, пиширилган ошнинг 100 килосини аҳлатга ташласа, ҳеч ҳам койишмайди. Чунки улар учун ноннинг ушоғини улоқтиришгина исрофгарчиликка киради.\nНима ҳам дердим?! Раҳматли қизиқчи Ҳожибой Тожибоев айтганидек: “Зайниддин-да! Ўзбек-да!”


“Менинг фикрим” жамоавий мурожаатлар порталида Самарқанд вилояти, Ургут туманида Самарқанд иқтисодиёт ва сервис институтининг филиалини ташкил этиш ҳақида петиция эълон қилинди.\nБилдирилишича, Самарқанд вилояти, Ургут туманида Самарқанд иқтисодиёт ва сервис институтининг ёки республикамиздаги бошқа бизнес ва менежментга ихтисослаштирилган олий таълим муассасасининг филиалини ташкил этиш керак.\n“Бугунги кунда Ургут туманида беш юз мингга яқин аҳоли истиқомат қилади. Президентимиз ташаббуси билан туманда “Ургут” эркин иқтисодий зонаси ташкил этилиб, ҳозирда туманда кўплаб хорижий ва маҳаллий инвесторлар томонидан қўшма корхоналар ташкил этилмоқда. Бу корхоналарни юритиш учун менежмент, бухгалтер, аудиторлик йўналишидаги олий маълумотли кадрларга эҳтиёж бор. Шунингдек, туманда олий таълим муассасасининг филиалини ташкил қилиш учун имкониятлар етарли”, - деб ёзади мурожаат муаллифи.\nЮқоридагилардан келиб чиқиб, Самарқанд вилояти, Ургут туманида Самарқанд иқтисодиёт ва сервис институтининг ёки республикадаги бошқа, бизнес ва менежментга ихтисослаштирилган олий таълим муассасасининг филиалини ташкил этиш сўралган.


29 январь куни Тошкент вақти билан соат 14:13 да зилзила содир бўлди. ФВВ Сейсмопрогностик мониторинг Республика маркази хабарига кўра, зилзила эпицентри Тожикистон-Афғонистон чегарасида жойлашган. ... балл ва чуқурлиги 60 кмни ташкил этади. Тошкентгача масофа 344 км. зилзила Ўзбекистон ҳудудида: Тошкент: 344 км;2 балл Наманган: 299 км;2 ...\n2020 йилнинг 24 январ куни Туркиянинг шарқида содир бўлган кучли зилзила оқибатида вафот этган ва жароҳатланганлар орасида Ўзбекистон фуқаролари ...\nберилган хабарларга кўра, мазкур воқеага 24 январь куни кузатилган зилзила туртки бўлган. Институт расмий сайтида мазкур воқеага берилган ...\nбугун, 24 январь куни Тошкент вақти билан соат 12:10 да Тожикистонда зилзила содир бўлди. Координаталар — 39,14 даража шимолий кенглик, 71,70 ... — 39,14 даража шимолий кенглик, 71,70 даража шарқий узунлик. зилзила магнитудаси 5,5 га тенг бўлиб, 10 км. чуқурликда жойлашган. зилзила ...\nШинжон-Уйғур мухтор туманидаги Цзяши уездида 6,4 балли зилзила содир бўлди. Бу ҳақда «Синьхуа» агентлиги бугун, 20 январь куни ... Хитойнинг сейсмологик тармоқлар марказига асосланиб хабар тарқатди. зилзила ўчоғи 39,83 даража шимолий кенглик, 77,21 даража шарқий узунликда ...\nда қайд этилган 4,7 балли зилзиланинг маркази Истанбулнинг Силиври ҳудудига тўғри келди, дея хабар берди «РИА Новости» Туркия фавқулодда вазиятлар агентлиги маълумотига ... агентлиги маълумотига таяниб. «Мармар денгизи атрофида 4,7 балли зилзила содир бўлди. Унинг маркази Мармар денгизи акваторияси, Силиври ...\n«Қўрқинчли Эрон»: бугун «Бушер» АЭСига яқин жойда ер қимирлади\nЭроннинг «Бушер» АЭСига яқин ҳудудда икки марта 4,9 ва 4,5 балли зилзила содир бўлди. Бу ҳақда АҚШ Геология хизмати (USGS) хабар берди. Биринчи ... Бу ҳақда АҚШ Геология хизмати (USGS) хабар берди. Биринчи 4,9 балли зилзила соат 02:20:02 (UTC) да Боразжан шаҳридан 10 км. жануби-шарқда, ...\nАлбанияда яна зилзила содир бўлди\nбугун, 1 январь куни кучи 4,2 балга тенг зилзила содир бўлди, дея хабар берди «Euronews». Бу сафарги ер силкиниши ҳам Албания ғарбида, кўҳна Дуррес шаҳри яқинида кузатилди. Жабрланганлар ... ҳақида ҳозирча хабарлар йўқ. АҚШ Геология хизмати маълумотига кўра, зилзила эпицентри Дурресдан 27 километр шимоли-ғарбда жойлашган. 2019 ...\nмагнитудаси 6,8 гача бўлган учта ер ости силкиниши кузатилди. зилзила оқибатида оролдаги йўллар ва биноларга зиён етган, олти ёшли қизча ...


Жером Боатенг Швайнштайгер «МЮ»ни «Бавария»дан устун қўйишига ишонмаслигини билдирди\n13:34 / 07.09.2015\nМюнхеннинг «Бавария» клуби ҳимоячиси Жером Боатенг жамоа собиқ яримҳимоячиси, мавсумлар оралиғида Англиянинг «Манчестер Юнайтед» клуби сафига ўтиб кетган Бастиан Швайнштайгернинг, матбуотда эълон қилинган «Манчестер Юнайтед» — «Бавария»га қараганда буюкроқ клуб», деган гапига изоҳ бериб ўтди.\n«Мен бу гапни айнан шу маънони англатади, деб ўйламайман. Менимча Бастиан бу ўринда иккала жамоанинг жаҳон миқёсидаги тутган ўрнини назарда тутган. «Манчестер Юнайтед» тез-тез АҚШга бориб туради. Менимча айнан шу сабабдан у ерда жамоани яхши билишади. «Бавария» эса энди бу мамлакатга боришни бошлади», — дея Боатенгнинг сўзларидан иқтибос келтиради Kicker.


Россия терма жамоаси Евро-2020да қатнашадими? ЖЧ-2022...\n10.12.2019 09:18 0 1626\nБугунжаҳон антидопинг агентлиги (WADA) Россияни 4 йилга Олимпия ўйинлари ва халқаро йирик мусобақалардан четлатгани ҳақида хабар бериб ўтилган эди.\nBBC Sport нашрига таяниб, Uff.uz томонидан нинг хабар қилинишича, мазкур таъқиқ ЖЧ-2022 мусобақасига ҳам таъсир қилади ва Россия терма жамоаси унда иштирок эта олмайди. Бироқ Россия Евро-2020да иштирок этиши мумкин.\nҚарорга кўра, допинг назоратидан ўтган спортчилар нейтрал байроқ остида мусобақаларга қўйилиши мумкин. Шундай бўлган тақдирда, Россия терма жамоаси мадхия ва байроғидан воз кечган ҳолда Қатарга йўл олиши ҳам мумкин.


Бир неча кун ичида дунёнинг турли минтақаларида Ҳизб ут-Таҳрир фаоллари ҳибсга олинди ва уларга нисбатан адолатсиз ҳукмлар чиқарилди - | Hizb-Uzbekiston.info\nHome›АР-РОЯ ГАЗЕТАСИ›Бир неча кун ичида дунёнинг турли минтақаларида Ҳизб ут-Таҳрир фаоллари ҳибсга олинди ва уларга нисбатан адолатсиз ҳукмлар чиқарилди\nҲизб ут-Таҳрир-муборак Фаластин замини матбуот бўлими мазкур ном остида матбуот баёноти нашр қилди. Унда бундай дейилади: «2017 йил 12 декабрда «Аkipress» сайти алоҳида нашр қилган хабарда, Қирғизистоннинг Жалолобод шаҳрида ҳукумат куч ишлатар органлари Ҳизб ут-Таҳрирнинг етти нафар аъзосини ҳибсга олгани айтилди. Шунингдек, «2017 йил 19 декабрда «Янги Хитой» сайти Ҳизб ут-Таҳрирнинг Қирғизистондаги ўн бир нафар аъзоси ҳибсга олинганини, бу миллий хавфсизлик давлат қўмитаси билан ички ишлар вазирлиги томонидан ўтказилган қўшма амалиёт орқали амалга оширилганини хабар қилди.\n2017 йил 14 декабрда Ҳизб ут-Таҳрир-Танзания матбуот баёноти чиқариб, унда айни минтақадаги Ҳизб ут-Таҳрир аъзоларидан уч нафарининг Танзания режими томонидан зулм ва адоват билан ҳибсга олинганини қоралади.\n2017 йил 17 декабрда Тунис хавфсизлик хизмати Ҳизб ут-Таҳрирнинг Тунисдаги офисига бостириб кириб, қўзғолон учқуни аланга олганининг еттинчи йили хотиралари муносабати билан намойишга тайёргарлик кўраётган 35 нафар Ҳизб аъзосини ҳибсга олди.\n2017 йил 17 декабрда Иордания кассацион суди давлат хавфсизлик судининг доктор Солим Жаридотга тилига эрк бериш ва Ҳизб ут-Таҳрирга аъзолик айбловлари билан чиқарган уч йиллик жазо ҳукмини ўз кучида қолдирди.\n2017 йил 8 декабрда Қозон шаҳар ҳарбий суди саккиз шахсга Ҳизб ут-Таҳрир фаолиятида қатнашиш айблови билан 16-19 йил муддатга кучайтирилган тартибдаги қамоқ жазосига ҳукм қилди, ҳаммаларига молиявий жарима белгилади.\nЎтган яқин кунлар ичида Осиёдан Африка ва Россия, Ўрта Шарққа қадар қилинган бундай қамоққа олишлар Ҳизб ут-Таҳрир аъзоларига қарши шафқатсиз ҳужумлар содир этилганини кўрсатиб турибди. Зеро, бу каби ҳужумлар бир кун ҳам тўхтамади, аксинча, тазйиқлар, таъқиблар, ҳибсга олишлар, Осиё ва Россияда йигирма йилгача бўлган муддатда шафқатсизларча ҳукм қилишлар кундан-кунга ортиб бормоқда.\nҲизб ут-Таҳрир аъзоларига қарши бундай ваҳший амалиётлар содир этилаётганига сабаб, улар қўлидаги лойиҳадир. Улар ҳаёт воқеида илғор тараққийлашган йўл орқали вужудга келтириш учун ҳаракат қилаётган ушбу лойиҳа буюк Исломдан истинбот қилинган лойиҳадир.\nИсломий юртлардаги ҳукмдорлар ва улар ортидаги мустамлакачи Ғарб Ҳизб ут-Таҳрир амалга ошириш учун ҳаракат қилаётган мафкура ва лойиҳанинг қанчалар қудратга эга эканини ҳамда инсонларда қаноат ҳосил қилиб, фикрий ва сиёсий жиҳатдан таъсир этишга қодирлигини англашмоқда. Шу билан бирга улар Ҳизб ва унинг аъзоларининг ўз ғояларига етишда зўравонликка асло қўл урмасликларини ҳам албатта билишади. Шу нуқтаи назардан, бу режимлар Ҳизбга нисбатан таъқиб, қамоққа олиш ва узоқ муддатли жазо ҳукмларини чиқариш билан одамларни ундан чўчитишга, узоқлаштиришга уринишяпти. Негаки, улар агар Ҳизб билан Уммат ўртаси холи қўйилгудек бўлса, Ҳизб қисқа вақт ичида Пайғамбарлик минҳожи асосидаги рошид Халифалик давлатини барпо этиб, Исломни татбиқ қилишга албатта қодир бўлишларини билишяпти. Лекин улар ҳақиқатни англаб, ўзларининг золимона бошқарув ва нуфузларига якун ясовчи Ҳизб фаолиятини тушунаётган бўлсалар-да, бу тушунча уларни зўравонлик йўлига ундаяпти… қонун-қоидага ҳам, эътирозга ҳам парво қилмай, жиноятчи тўдалари ва демократик мафиялари орқали ҳаракат қилишяпти.\nБироқ Аллоҳ Субҳанаҳу ва Таоло Ўз анбиё АСларига – уларнинг имкониятлари зўравон тоғутлар имкониятларига нисбатан заиф бўлишига қарамай – нусрат-ёрдам берган. Демак, бугун ҳам Аллоҳнинг мўмин бандалари мудом Унинг йўлида собит турар эканлар, уларга бир оз вақтдан сўнг бўлса ҳам албатта нусрат-ёрдам бериб, кофир ва мунофиқларни хор этади.\n«У Кунда золим-кофир кимсаларга узр-баҳоналари фойда бермас ва уларга лаънат бўлур, уларга энг ёмон жой-дўзах бўлур» [Ғофир 52]